Obeležen Svetski dan voda - Ozon Media\nSremska Mitrovica – U Poslovno sportskom centru „Pinki“ u Sremskoj Mitrovici u organizaciji JKP „Vodovod“ manifestacijom pod nazivom „Voda je život“ danas je obeležen „Svetski dan voda“\n„Preduzeće „Vodovod“ svake godine prigodnom manifestacijom obeležava današnji datum. Ove godine smo rešili da to uradimo sa našim najmlađim sugrađanima, tako da smo uz pomoć predškolskih ustanova „Pčelica“ i „Stonogica“ organizovali jednu pre svega edukativnu manifestaciju pod sloganom „Voda je život, voda je igra“ kako bi naši mališani shvatili da je voda jedan od najvažnijih resursa i da ga treba čuvati“, rekao je na manifestaciji direktor „Vodovoda“ Borislav Babić.\nOn je dodao da su u obeležavanje ovog datuma uključena i nešto starija deca za koju je organizovan obilazak fabrike vode.\n„Za jedan broj sremskomitrovačkih đaka smo organizovali obilazak naše fabrike vode i ta deca će tamo sasvim sigurno steći znanja o tome koje procese voda sve prolazi kako bi došla do njih. Zaista radimo na edukaciji najmlađih i generalno na podizanju svesti značaju vode“, rekao je Babić.\nDirektorica PU „Pčelica“ Miroslava Ilijić kratko je izjavila da se ta ustanova uvek rado učestvuje u ovakvim i sličnim manifestacijama.\n„Jako sam srećna što Predškolska ustanova „Pčelica“ učestvuje na današnjoj manifestaciji, jer će naši mališani pre svega puno toga naučiti o vodi i samom njenom značaju, ali će se i lepo družiti i razvijati takmičarski duh“, rekla je Ilijić.\nU takmičarskom delu manifestacije „Voda je život“ učestvovalo je 56 mališana iz osam objekata predškolskih ustanova u Sremskoj Mitrovici, dok je u muzičkom programu nastupio Dečiji hor „Picoccolo“.\nJKP „Vodovod“ Sremska Mitrovica svojim potrošačima obezbeđuje uredno vodosnabdevanje vodom visokog kvaliteta, konstantno unapređuje sistem ove komunalne delatnosti i čuva životnu sredinu i vodu kao prirodni resurs. Pored toga, kroz edukativne programe „Vodovod“ nastoji da podigne nivo svesti, naročito kod najmlađih, o značaju voda, kao i odgovornom ponašanju prema vodama. Prethodnih godina slične akcije realizovane su u saradnji sa osnovnim i srednjim školama, dok je ove godine odluka organizatora pala na predškolski uzrast.\nOrganizaciju manifestacije „Voda je život“ pomogli su Zavod za javno zdravlje Sremska Mitrovica, Predškolska ustanova Pčelica i privatni vrtić Stonogica, dečiji hor „Piccolo“, PSC Pinki i Centar za kulturu Sirmiumart.\nSvetski Dan voda se obeležava svake godine od 1993. Tај dan je usvojen rezolucijom Ujedinjenih nacija u decembru 1992.godine kako bi se ukazalo na potrebu i važnost zaštite i očuvanja vode.Potrebe za vodom su na našoj planeti sve veće, a obnavljanje ovog resursa je dug i spor proces.Zato je briga o vodi zadatak svih nas. Do 2025. godine dve trecine čovečanstva osetiće ozbiljan nedostatak vode. Procene stručnjaka kazu da oko 1,1 milijardi ljudi nema pristup pijaćoj vodi, a 2,5 milijardi nema obezbedjene elementarne sanitarne uslove.Šest hiljada dece mladje od pet godina svakog dana umire od bolesti prouzrokovanih zagadjenom vodom,a više od pet miliona ljudi godišnje, što je deset puta više nego broj poginulih u svim ratovima godišnje na svetu.\nNastavljaju se radovi na vodovodnoj mreži u Noćaju\nDržavni sekretar sutra u Mitrovici


Otvoren konkurs za video i foto radove "Onlajn reciklarnica"\nBeograd, 17. Januar 2012. PR Objave: Saopštenje -\nKonkurs za video i foto radove namenjen mladima od 15 do 30 godina, koji žele da se uključe u proces reciklaže u Srbiji putem njima najbližeg instrumenta – Interneta, otvoren je danas na sajtu Zelene inicijative (www.zelenainicijativa.rs), u rubrici Onlajn Reciklarnica. Konkurs je pokrenuo Evropski pokret u Srbiji u sklopu kampanje Zelene inicijative.\nU okviru konkursa, upotrebom novih tehnologija mladi će moći da ukažu na problem koji uoče u svojoj lokajnoj sredini u Srbiji, u vezi sa upravljanjem otpadom i reciklažom, a istovremeno i kreiraju mrežu koja će im omogućiti da utiču i na njihovo rešavanje. Onlajn Reciklarnica biće i mesto gde će kao autori moći da steknu popularnost i pokažu svoje umeće u kreiranju foto i video sadržaja.\nZelena inicijativa predstavlja mrežu 22 organizacije građanskog društva u Srbiji koje će, u saradnji sa Institutom za održive zajednice (ISC) i uz finansijsku podršku Američke agencije za međunarodni razvoj (USAID), tokom ove godine realizovati zajedničke aktivnosti usmerene ka podsticanju primarne selekcije otpada na lokalnom i nacionalnom nivou.\nreciklaza, konkurs, zelena inicijativa


ZAPAD POBESNEO: Kina počinje svoju dominaciju u Evropi preko Srbije! | Vestinet.rs\nPočetna POGLEDI\tZAPAD POBESNEO: Kina počinje svoju dominaciju u Evropi preko Srbije!\nZAPAD POBESNEO: Kina počinje svoju dominaciju u Evropi preko Srbije!\nVelike investicije koje Kina već sprovodi i tek planira u Srbiji, privukli su pažnju zapadnih analitičara, koji sada u našoj zemlji vide „slabu tačku“ preko koje bi Kinezi mogli da pokrenu svoje planove o dominaciji evropskim kontinentom.\nU nedostatku dovoljno evropskih sredstava za obnovu Balkana, Srbija i njeni susedi, kojima su preko potrebne investicije u infrastrukturu, okreću se starom savezniku – Kini, piše evropsko izdanje američkog portala Politiko.\n„Srbija je usred fizičke transformacije, kojom je Aleksandar Vučić obećao svojim sunarodnicima da će se završiti njihova izolacija i da će time biti otvorena vrata prema EU. Da bi svoju ’strast‘ pretvorio u realnost, srpski predsednik se ne oslanja samo na Evropu, već i na starog saveznika na dalekom istoku – Kinu“, navodi ovaj portal.\nU tekstu se opisuje kako Vučić pokazuje mapu Srbije punu planiranih autoputeva i železničkih trasa, ističući da se tu vidi šta je njegova istinska strast – putevi i ekonomija.\nPolitiko navodi da je Srbija jedna od najsiromašnijih evropskih zemalja i da „možda ne izgleda kao najizgledniji partner za Kinu koja stremi ka većoj ulozi u Evropi“.\nKako primećuje, za Srbiju i njene susede prednost je očigledna, jer su svima očajnički potrebne investicije na polju infrastrukture.\nMeđutim, kako Politiko smatra, Kina ima „mračnije motive“, ali su oni, napominje, prilično jasni – Peking uspostavlja značajno uporište na jugoistočnom pragu Evrope, povećavajući svoj uticaj u zemljama koje bi jednog dana mogle da postanu punopravne članice EU.\nUz podsećanje na aktuelne kineske investicije, Politiko navodi da kinesko finansiranje naročito čine privlačnim – uslovi, jer, za razliku od međunarodnih razvojnih kreditora kao što je Svetska banka, Kina je često voljna da finansira projekte, a da pritom nisu izvesni njeni ekonomski profiti.\n„Uzmimo za primer planiranu prugu koja povezuje Beograd sa crnogorskim primorskim gradom Barom. Očekuje se da će taj projekat koštati oko 600 miliona evra. Sa ekonomskim rezultatom koji bi mogao biti skroman, bilo bi nemoguće ubediti evropske poverioce da podrže taj projekat. Ali zato je Kina na to pristala“, piše Politiko.\nU tekstu se prenosi i izjava ministarke Zorane Mihajlović da nije lako dobiti kredit od zapadnih država, dok na pitanje: „Zašto Kina?“, ministarka odgovara „Zato što Kina ima novca“.\nPolitiko dodaje da je Evropska banka za rekonstrukciju i razvoj, kao najveći finansijer infrastrukturnih projekata u regionu, nedavno opisala ulogu Kine na Balkanu kao „ne više samo probnu“, predviđajući dalji porast kineskih investicija u narednim godinama.\n„Za Srbiju veza sa Kinom nije samo transakciona. Kina je jedna od malobrojnih zemalja koje podržavaju stav Srbije u pogledu Kosova, a stala je uz Beograd i za vreme NATO bombardovanja 1999“, konstatuje portal.\nTakođe, podseća da je prošle godine u državnoj poseti Beogradu boravio predsednik Kine Si Đinping, ističući da je zvanična poseta kineskog lidera jednoj od najsiromašnijih evropskih zemalja podvukla strateški značaj Beograda za Peking.\n„Nema naznaka da taj dobar osećaj može da izbledi. U januaru je Kineska banka otvorila regionalnu podružnicu za Balkan i Istočnu Evropu baš u Beogradu, a dve zemlje su se nedavno saglasile o bezviznom režimu za svoje građane“, navodi Politiko, ističući Vučićeve reči da Srbija ima veoma prijateljske veze sa Kinezima.\nO velikim ambicijama Pekinga u Evropi svedoči i ulazak kineske kompanije Kosko u upravljački deo grčke luke Pirej, s namerom da je pretvori u najvažniju luku Evrope, a za to su neophodni dobri balkanski putevi, konstatuje portal.\n„Kineski model liči na nemački. Od prijema Višegradske grupe u EU 2004, nemačka industrija je integrisala te zemlje u lanac snabdevanja, omogućivši kompanijama od Folksvagena do Simensa da izvlače korist iz nižih troškova kad je reč o radnoj snazi i prizvodnji“, navodi se u tekstu.\nU tom kontekstu, Politiko ukazuje da u Berlinu zvaničnici već brinu zbog nedavnog niza kineskih poduhvata u ključnim industrijama.\nTo bi, ocenjuje, moglo da pomogne Pekingu da se odbrani od kako kažu „kritika na račun kršenja ljudskih prava i drugih škakljivih pitanja“.\nNIKAD LAKŠE DO POSLA U NEMAČKOJ: Evo koja zanimanja se najviše traže, pogledajte da li je vaše među njima!\nDa li ste ikada videli slađi pogled od ovoga? (VIDEO)


General Electric slavi 10 godina poslovanja u oblasti obnovljive energije vetra | Energija\nObjavljeno 21. juna 2012. energija\nPoslovni kapaciteti su porasli sa 500 MW na 28 GW\n18.000 vetrovnih turbina kompanije General Electric instalirano širom sveta\nTehnologija inovacija je prioritet za budući rast\nATLANTA, DŽORDŽIJA — jun, 2012—General Electric (NYSE: GE), globalni tehnološki lider i proizvođač vetrovnih turbina slavi 10 godina poslovanja u oblasti obnovljive energije vetra. Od kada je General Electric počeo da posluje u ovom sektoru akvizicijom kompanije Enron Wind 2002. godine, postavljeno je 18.000 vetrovnih turbina, a kapacitet je povećan sa 500 MW na 28 GW. General Electric očekuje da će ove godine biti postavljeno više od 20.000 vetrovnih turbina širom sveta.\nGlobalna operativna flota kompanije proizvodi dovoljno čiste energije svake godine da snabde grad veličine Njujorka. Tokom prošle decenije, skoro svaka druga turbina instalirana u Americi bila je vetrovna turbina kompanije General Electric. Kompanija GE predstavila je svoju tehnologiju vetrovnih turbina na novim tržištima poput Australije, Brazila, Kanade, Kine, Poljske i Turske.\n„Desetogodišnjica je vreme da se osvrnemo na svoja dostignuća tokom prošle decenije što je samo početak našeg puta u sektoru obnovljive energije,“ rekao je Vik Abejt, potpredsednik sektora obnovljive energije u kompaniji General Electric i bivši predsednik Upravnog odbora Američkog udruženja za energiju vetra. „Dve milijarde dolara ulaganja u inovacije tokom protekle decenije, transformisale su industriju vetra i pomogle da vetar bude pouzdan, konkurentan i obnovljiv izvor energije bez oslobađanja ugljenika”, dodao je on.\n„Cena proizvodnje energije vetra je značajno smanjena, uglavnom zbog efikasnosti vetrovne turbine, proizvodne produktivnosti i dostupnih poboljšanja. Tokom sledeće dve godine, vetar će generisati 5 odsto električne energije planete te će i dalje biti u vrhu tri nova izvora energije u narednoj deceniji”, rekao je Vik.\nRezultat ovog rada je vetrovna turbina 1.6-100 kompanije General Electric koja je stvorena kako bi zadovoljila visoke standarde današnje industrije vetra. Kompanija General Electric obezbedila je više od 2,750 MW za ovu tehnologiju od kada je pokrenuta u maju 2011. U ovoj turbini nalazi se rotor prečnika 100 metara, i ona je efikasnija u oblastima sa slabijim vetrom.\nDruga tehnološka prekretnica je napredna tehnologija vetrovnih turbina serija 2.5 koja je premašila 2 GW instaliranih kapaciteta širom sveta. Kao i ostali članovi porodice vetrovnih turbina kompanije GE, obe turbine serije 2.5 i 1.6-100 koriste veliko iskustvo u proizvodnji vetrovne turbine jačine 1,5 MW koja je najrasprostranjenija vetrovne turbine na svetu.\nAbejt ukazuje da su tržišta Evrope, Kanade, Brazila, Kine i Indije tržišta koja će se najbrže razvijati u sektoru vetrovnih turbina kompanije GE u bliskoj budućnosti. „Veoma brzo se razvijamo kako u Evropi tako i u Kanadi i Brazilu”, rekao je on.\nTokom proteklih 10 godina, kompanija GE podržavala je mnoge važne, svetske projekte koji su se bavili energijom vetra. U njih spadaju i dva najveća svetska projekta, Vetropark Shepherds Flat kapaciteta 845MW u Oregonu i vetropark CEZ Fantanele od 600MW u Rumuniji, najveći evropski kopneni projekat. Na oba projekta će biti korišćena tehnologija vetrovnih turbina od 2,5 megavati kompanije GE.\nPored obezbeđivanja opreme, poslovanje kompanije GE u oblasti tehnologije vetra konstantno napreduje. Kompanija je više nego duplirala svoje investiranje u istraživanje i razvijanje ove tehnologije kako u 2010. tako i u 2011. godini i razvija portfolio svetske klase. Rešenja kompanije GE obuhvataju naprednu tehnologiju kompanije, svetske resurse, mrežu stručnih i visoko obučenih tehničara koji su upućeni u inženjersku organizaciju kompanije GE.\nPodaci iz baze ove kompanije se konstantno nadgledaju iz Njujorka i Salcbergena u Nemačkoj i od velike su važnosti za kompaniju i njene potrošače jer pomažu pri održavanju dugoročne konkurentnosti energije vetra.\nOznake: energija vetra, GE, General electric, obnovljivi izvori energije, prirodni izvori, vetrogeneratoriCategories: obnovljivi izvori energije\n2 mišljenja na General Electric slavi 10 godina poslovanja u oblasti obnovljive energije vetra\nDaliborka Mihailovic kaže:\n14. jula 2015. u 08:34\nTrazim kompaniju kojoj bi iznajmila zemljiste za postavljanje vetrenjaca kao obnovljivog izvora energije.\n17. jula 2015. u 09:23\nDaliborka, možete se javiti u vezi zemljišta na telefon broj 065 8063 884.


Ostale vesti, 23.07.2018, 07:30 AM\nPosle šest godina koliko mu je pružao zaštitu, Ekvador sada navodno planira da ukine politički azil Džulijanu Asanžu, i to verovatno ove nedelje, i da ga izbaci iz svoje ambasade u Londonu, i tako ga praktično preda britanskim vlastima.\nLenin Moreno, novoizabrani predsednik Ekvadora, stigao je u London u petak gde bi trebalo da održi govor na jednom skupu.\nMeđutim, kako su izvestili mediji, prava svrha posete predsednika je da sklopi sporazum sa vladom Velike Britanije o ukidanju azila Asanžu.\nPrema tvrdnjama glavnog i odgovornog urednika RT-a Margarite Simonijan i Glen Grinvalda, urednika Intercepta, više izvora bliskih Ministarstvu spoljnih poslova Ekvadora i kancelariji predsednika potvrdilo je da će Džulijan Asanž biti predat Velikoj Britaniji narednih nedelja ili čak i u narednim danima.\nDžulijan Asanž (47) živi u ambasadi Ekvadora u Londonu od juna 2012. godine, kada mu je vlada Ekvadora odobrila azil nakon što je britanski sud naredio njegovo izručenje Švedskoj da bi se tamo suočio sa optužbama za seksualni napad i silovanje.\nIako je Švedska prošle godine odustala od svoje preliminarne istrage o optužbi za silovanje protiv Asanža, on je odlučio da ne napušta ambasadu zbog straha da će na kraju biti izručen Sjedinjenim Državama, gde se suočava sa optužbama zbog svoje uloge u objavljivanju poverljivih informacija koje su procurele zahvaljujući Čelzi Mening 2010. godine.\nOsnivač internet sajta WikiLeaks, Džulijan Asanž, nije na internetu poslednja tri meseca nakon što je Ekvador presekao komunikaciju sa spoljnim svetom iz ambasade u Londonu.\nEkvadorska vlada donela je ovu odluku kako bi spasla svoj dobar odnos sa Španijom, nakon što je Asanž na Twitteru podržao katalonski pokret nezavisnosti i okrivio špansku vladu zbog kršenja ljudskih prava. Prema mišljenju vlasti Ekvadora, Asanž je prekršio sporazum da se uzdrži od mešanja u poslove drugih država.\nIzvori bliski Asanžu kažu da on veruje da Amerika vrši "značajan pritisak" na Ekvador, koji uključuje i pretnju da će blokirati kredit Međunarodnog monetarnog fonda (MMF) ako Asanž ostane u ambasadi.\nAsanža čeka i nalog za hapšenje britanske vlade zbog manjih optužbi zbog toga što se nije predao, zbog čega bi mogao da bude osuđen na kaznu zatvora u trajanju od tri meseca i novčanu kaznu.


Potpisan sporazum o uvođenju brzog interneta u selima - Portal NAŠE SELO\nMinistarka trgovine, turizma i telekomunikacija Tatjana Matić, ministarka evropskih integracija Jadranka Joksimović i direktorka Evropske banke za obnovu i razvoj Žužana Hargitai potpisale su danas Sporazum o donaciji EBRD-a za projekat “Širokopojasni internet u ruralnim područjima u Republici Srbiji”\nMatić je ovim povodom rekla da će time biti obezbeđeno da dve trećine domaćinstava budu pokrivena širokopojasnim internetom, što potvrđuje da je Vlada odlučna u tome da svi građani koji su do sada bili bez toga, i na neki način izopšteni, dobiju pristup internetu, u skladu sa vremenom u kome živimo.\nJoksimović je naglasila da je reč o projektu koji je Srbija letos kandidovala za Ekonomsko-socijalni plan Evropske unije, i napomenula da EU i EBRD pomažu projekat sa 1,7 miliona evra za pripremu projektno-tehničke dokumentacije.\nPrema njenim rečima, ceo projekat je vredan 76 miliona evra i podrazumeva uvođenje širokopojasnog interneta za 90.000 stanovnika u 600 seoskih naselja, među kojima je 600 škola.\nHargitai je podsetila na to da Srbija ove godine slavi 20 godina članstva u toj organizaciji, koja je u Srbiju uložila 6,5 milijardi evra, a 1,7 milijardi evra u protekle tri godine, dodavši da će zemlje bilateralni donatori za Zapadni Balkan uložiti 1,8 miliona evra za pripremu projektno-tehničke dokumentacije.\nPrema rečima Fabricija, pandemija koronavirusa pokazala je važnost dostupnosti interneta za sve, posebno u sektoru obrazovanja, ali se u isto vreme mora razmišljati i o bezbednosti.\nOn je istakao da je, u proteklih 15 godina, Evropska unija u sektor obrazovanja u Srbiji investirala 100 miliona evra.\nLuteroti je rekao da Austrija predsedava u grupi bilateralnih donatora za Zapadni Balkan, koji imaju snažne veze sa regionom, posebno Srbijom, i istakao da je ovo još jedan od načina da se podrže evropske integracije Srbije.\nAleksandra KekićIzvor: Nedeljnik Ilustracija (Foto: Anut21ng Photo/shutterstock.com) Ako je pandemija koronavirusa bilo šta dobro donela, to su teme zdravlja, zaštite životne sredine i klimatskih promena koje se konačno razumno gledaju kao ključna pitanja sadašnjosti i budućnosti. Iako će se o poreklu virusa koji je zaustavio svet još dugo pričati i istraživati, insinuacije da su globalno zagrevanje […]


Prodaja nepokretnosti u Evropi | Lyceum iuris\nProdaja nepokretnosti u Evropi\nKao jedno od najkompleksnijih sredstava izvršenja, ako ne i ono najkompleksnije, prodaja nepokretnosti izvršnog dužnika je postupak koji u većini evropskih jurisdikcija sadrži nekoliko obaveznih elemenata. Tako, u cilju osiguranja načela javnosti, prodaja nepokretnosti izvršnog dužnika mora biti evidentirana u javnom registru. Zatim, neophodno je na nepristrasan i stručan način utvrditi njenu aktuelnu vrednost, dok se sam postupak prodaje po pravilu odvija u vidu javnog nadmetanja. Ostvarena novčana sredstva se uvek razdeljuju na unapred jasno definisan način. Kao što se vidi, navedene etape u celosti odgovaraju izvršnim radnjama koje kod prodaje nepokretnosti\nizvršnog dužnika propisuje i naš Zakon o izvršenju i obezbeđenju. Predmet prodaje je nesumnjivo pravo svojine izvršnog dužnika, međutim, u određenim evropskim državama se na ovaj način prodaju i druga njegova prava vezana za nepokretnosti. Tako je u Belgiji pored prava svojine predmet izvršenja i pravo plodouživanja, emfitevza kao i druga stvarna prava koja pripadaju izvršnom dužniku. Poljsko pravo kao predmet izvršenja pored prava svojine određuje i pravo trajnog plodouživanja nepokretnosti uspostavljeno u korist izvršnog dužnika. Švedski propisi neodvojivim delom nepokretnosti smatraju i sve mašine, te ostale pokretne stvari koje su u nju ugrađene sa namerom da se tamo i upotrebljavaju. U istu kategoriju spadaju i posađeni drvoredi i drugi zasadi, kamenje, pesak i sve one stvari koje, iako se mogu odvojiti, predstavljaju prirodni sastojak nepokretnosti. Prodaja vanknjižne svojine izvršnog dužnika je takođe često podobna kao predmet izvršenja (primera radi, u Francuskoj, Litvaniji, Poljskoj). U određenom broju jurisdikcija, uključujući i domaće propise, utvrđivanje postojanja ovog prava je povereno izvršitelju. Pored klasične prodaje putem usmenog javnog nadmetanja, mnoga prava-omogućavaju i prodaju putem neposredne pogodbe. Odnedavno sve veći broj država u Evropi uvodi i mogućnost elektronske prodaje nepokretnosti (Litvanija, Mađarska, Portugalija, Srbija), dok je ponegde ona od opcije prerasla u jedini mogući vid javne prodaje. Unovčenju nepokretnosti gotovo uvek\nprethodi i mogućnost njenog obilaska, što je u nekim državama uslovljeno pristankom njenog držaoca (Litvanija). Sam postupak javnog nadmetanja je, tamo gde se ne radi o elektronskoj prodaji, kod prodaje nepokretnosti izvršnog dužnika u Evropi poveren različitim pravosudnim profesijama. Tako, to može biti sudija (Austrija, Francuska), javni beležnik (Belgija, Holandija) ili izvršitelj (Poljska, Finska, Švedska). Dok u većini evropskih jurisdikcija nakon okončane javne dražbe nije moguće uticati na njen ishod, pojedina prava poznaju institut natponude (koji je poznavalo i naše pravo prema Zakonu o izvršenju i obezbeđenju iz 1930. godine). Tako prema austrijskom pravu, u slučaju da po okončanoj javnoj prodaji ostvarena prodajna cena ne dostigne tri četvrtine procenjene vrednosti nepokretnosti, svaki ponudilac može poništiti održanu dražbu na način da ponudi iznos koji premašuje ostvarenu cenu za njenu četvrtinu. U francuskom pravu svako zainteresovano lice može u roku od deset dana od dana okončanja javne prodaje da na ime prodajne cene ponudi iznos koji je viši od ostvarene cene bar za 10% od procenjene vrednosti nepokretnosti Konačno, praksa evropskih sudova je u okviru postupka prinudne prodaje nepokretnosti izvršnog dužnika razvila i kategoriju z a š t i t e njegovog doma. Pojedine evropske države su sledstveno tome donele propise kojim uređuju ovo pitanje. Tako je dom izvršnog dužnika u Bugarskoj izuzet od izvršenja, pod uslovom da nije moguće izvršiti njegovu fizičku deobu. Pred poljskim parlamentom je 2019. godine predstavljen Predlog zakona o izmenama i dopunama pojedinih zakona u cilju suzbijanja lihvarstva. U slučaju njegovog usvajanja poljski Zakonik o građanskom postupku bi bio dopunjen novim članom (9521), po kome je sprovođenje izvršenja na nepokretnosti izvršnog dužnika koja predstavlja njegov dom moguće ukoliko je iznos glavnice potraživanja viši od 1/20 procenjene vrednosti nepokretnosti. Kako je u okviru ovakvog priručnika gotovo nemoguće obuhvatiti sve pojedinosti o načinima sprovođenja izvršenja na nepokretnosti izvršnog dužnika u Evropi, u nastavku će se ukratko predstaviti ovaj postupak u dve evropske države – Belgiji i Poljskoj.


Brnabić: Odbijeno izručenje Morine politička odluka\nIzvor: Radio Televizija Vojvodine, 26.Avg.2019, 15:44\nPremijerka Srbije Ana Brnabić izjavila je danas u Skoplju da je odbijanje makedonskih vlasti da izruče Srbiji Tomora Morinu pre svega politička odluka.\n"Za nas je to politička odluka koja se direktno meša u pravo", rekla je Brnabić na zajedničkoj konferenciji za novinare sa premijerom Severne Makedonije Zoranom Zaevim.\nNa pitanje Tanjuga da li je bilo reči o izručenju Morine na sastanku sa makedonskim kolegom, Brnabić je rekla da potpuno otvoreno pričaju o >> Pročitaj celu vest na sajtu Radio Televizija Vojvodine << svim temama a da je pitanje izručenja Morine pitanje sudstva.\nNavela je da ne misli da Zaev može bilo kako da utiče na to jer, kaže, ni ona u Srbiji ne može da utiče na odluke suda.\nNa isto je pitanje Zaev odgovorio da je to odluka pravosudnih organa i da se takve odluke donose van svakog političkog uticaja.\nPredstavnici vlada Srbije i Severne Makedonije potpisali su danas tri sporazuma, tokom zvanične posete premijerke Brnabić.\nPotpisani su sporazumi o uzajamnom priznavanju odobrena ovlašćenih privrednih subjekata za sigurnost i bezbednost, kao i o fitosanitarnoj saradnji.\nU delegaciji Srbije koju je predvodila Brnabić, bili su i ministar trgovine, turima i telekomunikacija Rasim Ljajić, ministar poljoprivrede, šumarstva i vodoprivrede Branislav Nedimović i predsednik Privredne komore Srbije Marko Čadež, kao i zamenik direktora Uprave carina Veseli Milošević.\nBrnabić je na zajedničkoj konferenciji za novinare sa Zaevim rekla da će ti sporazumi obezbediti na najkonkretniji način da se poveća naša robna razmena, ali i razmena elektronskih usluga.\nOna je rekla da očekuje da će saradnja sa Severnom Makedonijom u oblasti digitalizacije i IT sektora predstavljati najbolju šansu da se poveća konkurentnost, obezbede veće plate i zadrže mladi u regionu.


Javnoj raspravi o Nacrtu budžeta za 2020. prisustvovalo troje građana\nSuspendovana sedmorica poštara u Bečeju\nVrtić „Kolibri“ upriličio Novogodišnji vašar za decu i roditelje\nSakupili 100 kg plastičnih čepova za akciju „Čep za hendikep”\nKorišćenjem bilo kog dela portala automatski prihvatate sva navedena pravila. Korišćenje sadržaja web portala služi isključivo za ličnu upotrebu i na sopstvenu odgovornost.\nTV Bečej ima autorska prava na sve sadržaje (tekstualne, vizuelne i audio materijale, baze podataka, programerski kod). Neovlašćeno korišćenje bilo kog dela portala, bez dozvole vlasnika autorskih prava, smatra se kršenjem autorskih prava TV Bečej i podložno je tužbi.\nTV Bečej zadržava pravo izmene, ukidanja (privremenog i trajnog) bilo kojeg sadržaja ili usluge na portalu bez obaveze prethodne najave.\nKorisnicima portala TV Bečej strogo je zabranjeno:\nTV Bečej poštuje privatnost svojih korisnika i posetioca portala. Podatke iz procesa registracije, kao i ostale podatke o korisniku, nećemo davati na uvid trećoj strani. Podaci o korisniku neće biti dostupni trećoj strani, osim u slučaju kada je takva obaveza regulisana zakonom i u slučaju teškog kršenja pravila TV Bečej.


Aleksandra Bojović \_ fantastika \_ Knjige \_ knjževnost \_ proza \_ Srbija \_ Tema broja 026\nI pored toga što je, zbog tematike i nižeg stepena hermetičnosti u odnosu na poeziju, Nastasijevićeva proza popularnija i bolje poznata čitaocima, smatramo, najpre, da o njoj nije dovoljno kazano, a zatim i da se u dosadašnjim istraživanjima udeo fantastike i folklorno-mitološke građe olako i bez dubljih analiza prihvatao. Na primeru pripovetke Rodoslov loze Vampira […]\nIntervju \_ Miodrag Danilović \_ Tema broja 026\nU skladu sa temom 26. broja „Avant Art Magazina“ razgovarali smo sa profesorom Instituta za slavistiku Univerziteta u Hamburgu Robertom Hodelom (1959). Profesionalna biografija profesora Hodela u velikoj meri posvećena je istraživanjima srpske književnosti: doktorirao je 1994. godine na temi skaza u delu Nikolaja Ljeskova i Dragoslava Mihailovića, autor je knjige sabranih tekstova „Diskurs srpske […]\nStojanka Orobabić: Retrospektiva, Kuća kralja Petra I, Beograd, Vase Pelagića 40 09-15. mart 2015. godine Udruženje Umetnost bez granica koje je nedavno osnovala advokat Dušanka Subotić Homen ima za cilj promovisanje naše umetnosti u zemlji i svetu. Iako udruženje postoji od početka ove godine, pod ovih koncepcijskim sloganom već se deceniju i po održavaju izložbe širom sveta, […]\nAleksandra Bojović \_ Knjige \_ književnost \_ Srbija \_ Tema broja 026\nO specifičnom položaju Momčila Nastasijevića u okviru srpske međuratne književnosti mnogo je govoreno i pisano. Razloge neuklapanja, odnosno odstupanja od poetike avangarde jedni su videli u njegovoj anahronoj i zastareloj okrenutosti srednjovekovnoj književnosti, religiji i folkloru, drugi u naglašenoj senzibilnosti za ruralno, a treći u samoj pesnikovoj prirodi, mirnoj, tihoj i povučenoj. Bez obzira da […]


Ministarstvo nije nadležno za spor u TENT-u – Nadlanu.com\nMinistarstvo nije nadležno za spor u TENT-u\nObjavljeno 19. jan 2012. / 14:55:22\nBEOGRAD, 19. januara 2012. (Beta) – Ministarstvo za infrastrukturu i energetiku Srbije saopštilo je u četvrtak da nije nadležno za rešavanje spora oko isplate smenskog i noćnog rada zbog kojeg štrajkuje Sindikat smenskih radnika u Termoelektranama “Nikola Tesla” (TENT).\nKako se navodi u saopštenju, sporovi oko plaćanja smenskog rada u Elektroprivredi Srbije (EPS) postoje i u drugim privrednim društvima i oni se, kao radno-pravni sporovi, rešavaju u sudskim postupcima.\nMinistar za infrastrukturu i energetiku Srbije Milutin Mrkonjić istakao je da je obavešten da su i radnici TENT-a bili u sudskom sporu sa svojom kompanijom, ali da pred sudovima nisu dobili te sporove.\n“Kako je reč o povećanju mase zarada i o radno-pravnom sporu, jasno je da to nije nadležnost Ministarstva energetike i infrastrukture, već drugih državnih organa”, kazao je Mrkonjić.\nPrema njegovim rečima, zaključkom Vlade Srbije iz decembra 2011. godine poslovodstvo EPS-a je obavezano da i u uslovima štrajka u TENT-u, preduzme sve mere kako bi se Srbiji obezbedilo dovoljno električne energije.\n“Ne sumnjam da će poslovodstvo EPS-a poštovati te zaključke”, kazao je Mrkonjić.


Reporteri "Novosti" preko računa "Infostana" otkrili mesto stanovanja Dijene Hrkalović, Foto V. Danilov\nCeo objekat je u mermeru, opremljen skupocenim italijanskim nameštajem, saunom, hidromasažerima, a navodno poseduje i fontanu na terasi.\nHrkalovićeva je većinu vremena provodila sa ocem i bratom, a viđana je često u društvu nekoliko momaka.\n- Nismo primećivali da je u stan dovodila neke sumnjive ljude, niti se išta neobično moglo čuti iz njega. Sve je delovalo kao da je u najboljem redu, zaista smo se iznenadili za šta je sve terete - rekao nam je jedan od stanara.\nDijana Hrkalović privedena Dijana Hrkalović uhapšena Dijana Hrkalović saslušanje dijane hrkalović


Eksplozije u fabrici "Sloboda" u Čačku, nema nastradalih ni povređenih (SNIMAK DRONOM) | EpicentarPress\nEksplozije u fabrici "Sloboda" u Čačku, nema nastradalih ni povređenih (SNIMAK DRONOM)\nDatum: 04.06.2021. 04:48\nU seriji eksplozija u fabrici "Sloboda" u Čačku, koje su se dogodile noćas oko 1:40, nema povređenih niti ljudskih žrtava, saznaje Epicentar press.\nIz Sektora za vanredne situacije saopštili su da je deo stanovnika u obližnjim kućama evakuisan i da nema potrebe za daljim evakuacijama. Upućen je apel građanima koji žive u blizini fabrike da ne izlaze iz kuća.\n"Nema razloga da građani budu zabrinuti. Evakuisano je 30 radnika kompanije i okolno stanovništvo. Na licu mesta su pripadnici vatrogasnih jedinica SVS i vatrogasne jedinice kompanije 'Sloboda'", rekao je gradonačelnik Čačka Milun Todorović koji je stigao na lice mesta.\nGeneralni direktor Slobode nalazi se u fabrici. Policija je blokirala prilaze kompaniji i ne dozvoljava prilazak.\nNezvanično saznajemo da su se eksplozije dogodile u sektoru pitotehnike.\nEkipa Epicentra press nalazila se i na Gučkom putu, iznad fabrike, odakle nas je policija pomerila, jer, kako su naveli, "nije više bilo bezbedno".\nPogledajte snimak dronom:


Nemci odlaze u penziju sa 67 godina života › Made-in-Germany.rs\nUprkos mnogobrojnim kritikama nemački poslanici usvojili su reformu penzionog sistema. Prema novim propisima, uslov za odlazak u penziju podignut je sa 65 na 67 godina života, dok će oni koji su uplaćivali penziono osiguranje tokom 45 godina moći da odu u penziju sa 63 godine života, prenosi agencija „Tanjug“.\nKritičari tvrde da ovo rešenje nema nekog naročitog ekonomskog smisla u uslovima sve starije populacije. Tokom debate u donjem domu nemačkog parlamenta „Bundestagu“, za novi penzioni plan glasalo je 460 poslanika, njih 64 je bilo protiv, dok je 60 ostalo uzdržano.\nNemačka kancelarka Angela Merkel danas je stala u odbranu penzione reforme, ocenjujući je kao „pravednu meru“, dok ju je nemačka ministarka rada Andrea Nales nazvala „neophodnom“.\nKako se procenjuje, zbog viših penzija za majke čija su deca rođena pre 1992. godine, ove reforme bi trebalo da Merkelovu „veliku koaliciju“ koštaju do 2020. godine 60 milijardi eura.\nUsvojeni penzioni plan je jedan od najvećih projekata dosadašnje petomesečne vlade kancelarke Angele Merkel, pored reforme energetskog tržišta i uvođenja jedinstvene minimalne plate na nivou čitave države.


Bivšem direktoru Direkcije za puteve KS tri godine zatvora - BIGportal.ba\nBivšem direktoru Direkcije za puteve KS tri godine zatvora\n22 Novembra, 2019 026\nOpštinski sud u Sarajevu proglasio je krivim bivšeg direktora Direkcije za puteve Kantona Sarajevo Nermina Drndu i osudio ga na kaznu zatvora u trajanju od tri godine, potvrđeno je Srni iz kantonalnog Tužilaštva Kantona Sarajevo.\nNakon prihvatanja sporazuma o priznanju krivice, trajno mu je oduzeto 60.000 KM i zabranjeno obavljanje službene dužnosti naredne četiri godine.\nPrema navodima iz optužnice, Drnda i njegov pomoćnik Hajrudin Djedović terete se da su od polovine 2016. do polovine 2017. godine od firmi koje su bile angažovene na održavanju puteva uzimali tri odsto od naplaćenih faktura.\nZa počinjeno navedeno krivično djelo zajedno su uzeli mito u iznosu većem od 60.000 KM.\nDrnda se teretio da je, i dok je bio šef tima za sprovođenje projekta za otpadne vode u preduzeću “Vodovod i kanalizacija”, sa radnikom ovog preduzeća Benjaminom Kardašem uzimao novac od izvođača radova kako bi fakturisao fiktivne radove.\nSuđenje se nastavlja drugim optuženima.\nNajskuplja zaštita maska na svijetu košta 1,5 MILIONA DOLARA: Čovek koji ju je kupio imao samo 3 uslova!


Ako piješ, ne vozi! - Marketing Mreža\nPsiholozi kažu da su dve najsnažnije emocije koje pokreću čoveka ljubav i strah. Strah je, izgleda, bolji motivator kada je bezbednost saobraćaja u pitanju. Naime, propagandna kampanja britanskog Ministarstva saobraćaja i veza je pravi horor. Agencija Leo Burnett Worldwide snimila je edukativni video koji bi trebalo da nauči vozače da ne voze ako piju.\nMada video izgleda kao da je snimljen skrivenom kamerom, Creativity Online piše da su ‘žrtve’ nesvakidašnje edukacije profesionalni glumci.


Privredne komore Srbije i Kosova u Berlinu: Nesmetan promet živih životinja, živine i priplodnih jaja | KoSSev\nPrivredne komore Srbije i Kosova u Berlinu: Nesmetan promet živih životinja, živine i priplodnih jaja\nČetvrtak 09. jun 2016, 17:15\nPromet živih životinja, živine i priplodnih jaja (jaja za inkubiranje), za koji su Beograd i Priština već usaglasili veterinarske sertifikate, nesmetano se obavlja, uz dobru saradnju carina u njihovoj primeni. Poslovne zajednice očekuju i privredne komore se maksimalno angažuju i podstiču nadležne službe da se što pre završi i usaglašavanje sertifikata za mleko, mlečne proizvode, meso i prerađevine od mesa, konstatovali su predstavnici Privredne komore Srbije (PKS) i Privredne komore Kosova (PKK) na današnjem sastanku u Berlinu, održanom u sklopu priprema za nastavak međukomorskog tehničkog dijaloga. Domaćin ovog susreta je Nemački odbor za Istok, čijoj će godišnjoj svečanosti večeras prisustvovati i predstavnici PKS i PKK.\nDve komore dogovorile su i naredne aktivnosti u sprovođenju međukomorskih sporazuma u oblasti energetike – elektromašinogradnje i građevinarstva, kroz povezivanje kompanija na konkretnim investicionim i drugim zajedničkim projektima. Na sastanku su analizirani i projekti podrške privredi kojima će dve komore zajedno konkurisati za sredstva bilateralnih donatora i EU fondova, saopštila je dalje PKS.\n"Njihova realizacija pomoći će kompanijama, članicama ovih poslovnih asocijacija u međusobnom povezivanju i zajedničkom nastupu u svetu, podizanju kapaciteta i konkurentnosti za veću proizvodnju, izvoz i novo zapošljavanje," dodaju iz ove komore.\nIz PKS su najavili i intenziviranje saradnje dve komore u narednom periodu, uključujući i jačanje saradnje poslovnih zajednica i pomoći u organizovanju privrednika iz srpskih sredina i njihovo povezivanje sa komorama iz regiona i Evrope, kako bi na najbolji način, kako u ovoj komori ističu, ostvarili svoje interese u okruženju u kome posluju.\nKao pokretači više regionalnih inicijativa, u okviru Berlinskog procesa, poput Komorskog investicionog foruma, Privredna komora Srbije i Privredna komora Kosova, ukazale su, takođe, na potrebu otklanjanja preostalih birokratskih barijera za svakodnevno poslovanje privrednika i nesmetan protok ljudi, robe i usluga u regionu i to kroz jačanje partnerskog dijaloga komora i vlada zemalja Zapadnog Balkana.\nU Berlinu su razmotrene i mogućnosti za aktivno uključivanje i doprinos članica Komorskog investicionog foruma i predstavnika poslovnih zajednica regiona u program Samita o Zapadnom Balkanu koji se početkom jula održava u Parizu.


Odgušenje kanalizacije Labudovo brdo - hitno 0-24h dezurni, mašinsko otpusavanje kanalizacije Labudovo brdo, cena\nIzuzev osnovne usluge, svi servisi zaduženi za odgušenje kanalizacije Labudovo brdo su specijalizovani i za izvršenje bilo koje druge usluge, koja je vezana kako za rad kanalizacionog, tako isto i vodovodnog sistema i to u okviru ma kog objekta.\nS obzirom na to da se radi o majstorima sa višegodišnjim iskustvom, kompanije specijalizovane za odgušenje kanalizacije Labudovo brdo nude i mnoge druge vodoinstalaterske usluge.\nU principu, majstori mogu biti angažovani kako na adaptaciji kupatila, tako isto i za sve vrste popravki bilo ventila ili sifona, bilo kada, tuš kabina ili lavaboa, odnosno bojlera i svih ostalih kupatilskih elemenata.\nIpak, osnovna usluga koja je u ponudi podrazumeva odgušenje kanalizacije Labudovo brdo, a ona se vrši na dva načina. Najpre, majstori koriste specijalne sajle za ručno odgušenje kanalizacionih sistema, a zatim i moderne mašine, koje imaju za cilj da pod pritiskom otklone sve poteškoće u funkcionisanju tih sistema.\nOsim u pojedinačnim stambenim jedinicama i stambenim zgradama, te u privatnim kućama, odgušenje kanalizacije Labudovo brdo može biti izvršeno kako u okviru fabrika i industrijskih postrojenja, tako isto i u bolnicama, zatim domovima zdravlja i svim ostalim medicinskim ustanovama, kao i u poslovnim prostorima, te u okviru kafića, kafeterija i restorana, to jest u svakom objektu u kome to bude bilo potrebno.\nU slučaju da klijent zahteva odgušenje kanalizacije u nekom industrijskom postrojenju, može se dogovoriti sa nadležnima u određenom servisu da se majstori pobrinu i za skladištenje industrijskog otpada, odnosno za njegovo odvoženje na deponiju.\nVažna je informacija da svi servisi ovog tipa imaju i mogućnost izlaska majstora na teren van radnog vremena, odnosno tokom noći, te u dane vikenda i za vreme praznika, kada se vrše hitne intervencije po pozivu klijenata. Upravo zato i naglašavamo da se hitne intervencije naplaćuju prema više cenovniku u većini slučajeva, te to treba klijenti da imaju na umu, a svakako da će ih majstori sa tim informacijama upoznati.\nBez obzira da li su u pitanju hitne intervencije ili je potrebno da odgušenje kanalizacije Labudovo brdo bude izvršeno u radno vreme samog servisa, pravilo je da majstori moraju izaći na teren, te izvršiti procenu, posle čega će i pristupiti izradi ponude.


U Temišvаru je održаnа konferencijа zа SJI kojom prilikom je promovisаnа trаdicionаlnа i nаjpoznаtijа kikindskа privredno–turističkа mаnifestаcijа „Dаni ludаje“ kаo i severnobаnаtskog regionа u ovdаšnjoj sredini. Prisutni su bili TV Rumunijа - Regionаlni i Treći progrаm, TV Evropа Novа, Rаdio Temišvаr nа srpskom i rumunskom jeziku, Rаdio Bаnаt link, nedeljnih SSR „Nаšа reč“, nedeljnik Ađendа i više on line glаsilа iz Temišvаrа.\nNа predstаvljаnju mаnifestаcije bili su Stаnislаvа Hrnjаk, ispred TO, sekretаr Sekretаrijаtа zа lokаlni ekonomski rаzvoj Kikinde Sаšа Tаnаckov i generаlni konzul koji su govorili o progrаmu mаnifestаcije kаo i njenom sveukupnom znаčаju zа veze koje postoje između dvа prijаteljskа grаdа i regionа. Generаlni konzul je pozdrаvljаjući prisutne nаglаsio dа je reč o jednoj od nаjboljih i nаjrаznovrsnijih turističkih mаnifestаcijа koje Srbijа imа u svojoj ponudi u kojoj su, između ostаlih, predstаvljаnje drаguljа nаjboljih likovnih i literаrnih rаdovа, izložbа fotogrаfijа, koncerti, mini sаjаm preduzetnikа, gаstronomski šou, sportski progrаmi, te posebаn progrаm posvećen bundevi. Promocijа je, svаkаko, rezultаt odličnih odnosа koje Kikindа i bаnаtski region u celini imаju sа župаnijom Timiš, nаglаšeno je nа dаnаšnjoj konferenciji zа SJI.\nPromociju su ulepšаli mаlišаni iz kikindskih predškolskih ustаnovа i tаmburаši koji su nаstupili nа centrаlnom grаdskom trgu.


RTS :: Bez zvaničnih informacija o istrazi o hapšenju Đurića\nHronika Bez zvaničnih informacija o istrazi o hapšenju Đurića\nutorak, 26. mar 2019, 11:22 -> 19:41\nBez zvaničnih informacija o istrazi o hapšenju Đurića\nNi godinu dana od hapšenja Marka Đurića u Kosovskoj Mitrovici još nema zvaničnih informacija dokle se stiglo sa istragom, rekao je zamenik kosovskog ministra policije u ostavci Milan Radojević i istakao da je to važan test za prištinske institucije na kome će se videti da li one funkcionišu ili ne.\nMilan Radojević je pre godinu dana uputio zahtev prištinskoj policiji da se sprovede istraga i utvrdi odgovornost pojedinaca zbog načina na koji je Đurić sproveden u Prištinu, o čemu postoje i video-snimci.\nGodinu dana od akcije kosovske policije na severu Kosova, kada je uhapšen Marko Đurić, privremene prištinske institucije su, primorane da sprovedu istragu, piše prištinska Koha.\n"Uz saglasnost tadašnjeg ministra unutrašnjih poslova, poslao sam zvaničan zahtev da se sprovede istraga da li je bilo prekoračenja ovlašćenja policije. Na žalost nisam dobio nikakav zvaničan odgovor dokle se stiglo sa istragom, da li je ona završena ili nije", rekao je Radojević.\nUkoliko policija može da prebije legitimno izabrane ministre, gradonačelnike, novinare, uništava novinarsku opremu i da sve to prođe nekažnjeno, ne znam o kakvom poverenju u institucije i u vladavinu prava da govorimo na Kosovu, ističe Radojević.\nZamenik kosovskog ministra policije u ostavci dodaje da ne žele da se direktno mešaju u istragu jer postoje institucije koje su zadužene za to.\n"Smatramo da vremenski period koji je protekao, od godinu dana, previše dug da se istraga završi. Potrebno je da se izađe sa nekim konkretnim rezultatima, jer ima dosta svedoka, video-materijala kao dokaza koje nadležne institucijue mogu iskoristiti ukoliko žele da završe tu istragu i da izađu sa prvim konkretnim rezulatatima", istakao je Radojević.\nTest za prištinske institucije\n"Kada razgovaramo sa međunarodnim predstavnicima stalno ističemo da na ovom primeru treba da se pokaže da li institucije funkcionišu ili ne, jer ukoliko se tako postupa sa legitimnim i legalnim predstavnicima Srba u kosovskim institucijama šta mogu da očekuju obični građani", naglasio je Radojević.\nZa Srpsku listu hapšenje Đurića i upad specijalne policije pre godinu dana predstavlja početak sinhronizovane akcije koosvskih institucija protiv Srba na severu Kosova i Metohije.\nPotpredsednik Srpske liste Igor Simić rekao je da je i uvođenje takse, pokušaj otimanja Trepče, formiranja nekakve vojske, monitaranje raznih optužnica i optužbe na račun uglednih Srba na severu KiM, koji nisu hteli da se povinuju zahtevima Prištine.\n(utorak, 26. mar 2019, 12:13) - Deda Pera [neregistrovani]


Portal Sarajevo-RS.com - Svaki pet građanin posjeduje nelegalno oružje\nSvaki pet građanin posjeduje nelegalno oružje\npetak, 12 maj 2017 13:35\nPodaci iz tog dokumenta idu u prilog procjenama da stanovništvo raspolaže sa oko 750.000 komada oružja zaostalog iz rata i da svaki peti građanin ima nelegalno oružje, piše "Glas Srpske".\nMUP-u Republike Srpske je, prema tim podacima, kroz redovne aktivnosti predato 390 komada oružja, 2.648 komada municije i eksplozivnih sredstava, dok je federalni MUP u 27 slučajeva oduzeo 27 komada oružja, 15 komada minsko-ekslozivnih sredstava, 4.605 komada municije i 1,9 kilograma eksploziva.\nOružje i municiju prikupljala su i kantonalna ministarstva unutrašnjih poslova, a najviše municije je predato u Posavskom kantonu - 12.091 komad.\nNa istom području je kroz kampanje i redovne akcije predata i jedna zolja. Zanimljive rezultate prijavila je i Agencija za istrage i zaštitu (SIPA) BiH, čiji su pripadnici sproveli pet operativnih akcija.\n"U okviru njih je privremeno oduzeto 37 komada oružja, 3.259 komada metaka, 19 bombi, šest mina, deset kilograma eksploziva, 100 kilograma žive, tri tromblona i jedna granata", navedeno je u izvještaju Koordinacionog odbora za kontrolu malog i lakog naoružanja.\n"Ministarstva unutrašnjih poslova na svim nivoima sprovodila su aktivnosti usmjerene ka smanjenju nelegalnog naoružanja i municije u posjedu građana, a sve s ciljem podizanja svijesti o negativnim stranama te pojave. Zbog toga je građanima data mogućnost dobrovoljnog predavanja oružja policijskim agencijama", naveo je Mektić.\nU izvještaju je navedeno da je lani u BiH uništeno 4.969.700 komada municije i minsko-eksplozivnih sredstava, te 788 komada oružja i 9,2 kilograma eksploziva. Najviše uništene municije odnosi se na Ministarstvo odbrane BiH. Dio ukupne količine uništen je u julu prošle godine u okviru obilježavanja Međunarodnog dana uništavanja oružja.\n390 komada oružja 2.648 komada municije i minsko-eksplozivnih sredstava\n27 komada oružja 4.605 komada municije 15 komada minsko-eksplozivnih sredstava 1,9 kilograma eksploziva\n37 komada oružja 3.259 metaka 19 bombi 10 kilograma eksploziva 6 mina 3 tromblona 1 granata 100 kilograma žive.\nPoslednji put izmenjenopetak, 12 maj 2017 14:43\nViše iz ove kategorije « Bez koncerata u ''Zetri'' do daljnjeg Javna zaduženost BiH na kraju 2016. oko 12 milijardi KM »


Dragišić: Crna Gora bi se ubrzo mogla priključiti NATO-u\nCrna Gora bi brzo mogla da se priključi NATO-u, vjerovatno već nakon sljedećeg samita Alijanse, jer nema nijednog razloga da se njeno članstvo odugovlači, ocijenio je vojni analitičar Zoran Dragišić. „Svakako da će Akcioni plan za članstvo (MAP) ubrzati put Crne Gore prema NATO-u. Očekujem da će se Crna Gora priključiti NATO vrlo brzo“, kazao je Dragišić agenciji MINA. On je rekao da su crnogorski kadrovi još za vrijeme Savezne Republike Jugoslavije i Državne zajednice Srbija i Crna Gora imali ideju o priključenju NATO, tako da je crnogorska država „prošla put prilagođavanja“. Komentarišući malu podršku javnosti učlanjenju Crne Gore u NATO i težnju vlasti da se to dogodi, Dragišić je naveo da je ista situacija bila u Hrvatskoj i Mađarskoj. Dragišić je kazao da su, na primjer, Češka, Poljska i Mađarska, odmah nakon učlanjenja u NATO osjetile značajna poboljšanja i da se za godinu promijenio odnos javnosti prema Alijansi. „Posao političara je da nekada vuku i one poteze koji su nepopularni, ukoliko su u interesu građana i države“, rekao je on.


Početak > Vesti > POČELA SERTIFIKACIJA SLUŽBENIKA ZA JAVNE NABAVKE\nPrva grupa kandidata polagala je ispit za sticanje sertifikata za službenika za javne nabavke 15. decembra 2010. godine, u prostorijama Pravnog fakulteta u Beogradu.\ndr Slobodan Ilić, državni sekretar, Ministarstvo finansija (link)\ndr Predrag Jovanović, direktor, Uprava za javne nabavke (link)\nBEOGRAD 15. 12. 2010\n„Postoji prostor da se postignu uštede u javnim nabavkama, a čemu najviše može da doprinese profesionalizacija ljudi koji rade te poslove“, rekao je Ilić novinarima na Pravnom fakultetu gde je danas prvi put organizovano polaganje ispita za sertifikaciju službenika za javne nabavke.\nIlić je istakao da su pripremljeni i poslati na prevođenje odgovori na svih 26 pitanja iz Upitnika Evropske unije koji se odnose na javne nabavke.\n„Vlada ulaže napore da se sistem javnih nabavki podigne na što viši nivo i korupcija smanji na najmanju moguću meru“, rekao je Ilić i dodao da je u pripremi strategija unapređenja sistema javnih nabavki, kao i izmene Zakona o javnim nabavkama.\n„Značajan broj tendera za javne nabavke poništavan je zbog formalnih nedostataka, odnosno bili su neprofesionalno sprovedeni“, ukazao je Jovanović.\n„Regulatorni okvir za javne nabavke u Srbiji je u dobrom delu usaglašen za pravilima Evropske unije, ali sprovođenje javnih nabavki još treba da se unapređuje“, rekao je Jovanović.\nGodišnje se u Srbiji na javne nabavke troši oko četiri milijarde evra, a procene su da bi uštede mogle biti i do 20 odsto ako bi se efikasnije sprovodili postupci i bolje kontrolisalo planiranje i ugovoranje nabavki i sprovođenje ugovora.


BetaNovembar 25, 2020\nPortal navodi da je Telekom Srbija, kompanija u državnom vlasništvu koja kontroliše nekoliko medija, u pismu označena kao jedna od strana koja ima najviše koristi od poteza srpskih vlasti, uz napomenu da se “otisak” te kompanije širi na zemlje članice EU.\nJunajted grupa u pismu opisuje “kampanju uznemiravanja TV operatera, od bušenja guma na automobilima novinara do odbijanja istraga po krivičnim prijavama” i tvrdi da su mete kablovski TV kanal N1 i portal Nova.rs.\nKompanija navodi da “Srbija ne poštuje svoje obaveze kao zemlja koja teži članstvu u EU, u pogledu medijskog pluralizma i pravne države” i tvrdi da je “ponašanje države povezano sa paralelnom strategijom jačanja Telekoma Srbija u okviru zemlje i na tržištu EU na način koji šteti konkurenciji”, objavljeno je na sajtu.\n“Operateri u državnom vlasništvu, kao što je Telekom Srbija koji kontroliše nekoliko medija, su zaštićeni od konkurencije kroz nedostatak transparentnosti, državnu pomoć i blagonaklonost srpskih regulatora”, navodi se u pismu Junajted grupe.\nCilj je da se oslabe nezavisni medijski operateri u Srbiji, kao što je United Group, a ojačaju državne kompanije. “Krajnji cilj je proširivanje uticaja Telekoma Srbija na susedne zemlje, uključujući Hrvatsku i Sloveniju,” tvrdi kompanija.\nJunajted grupa je u vlasništvu investicione firme BC Partners sa sedištem u Amsterdamu, ocenjuje da već ima “dobru saradnju” sa službama za konkurenciju kojima rukovodi Vestager, kao i sa drugim sektorima Evropske komisije.\nMLex na sajtu navodi da je “nezavisna specijalistička medijska organizacija osnovana u Briselu, koja pruža tržišne uvide, analize i komentare na regulatorne rizike koji bi mogli da utiču na poslovne odluke”.\n“Vlasnik organizacije MLex je LexisNexis, vodeći pružalac pravnih, vladinih, poslovnih i visokotehnoloških izvora informacija, i njegove usluge koriste brojni učesnici u pravnoj industriji i korporativnom svetu”, ukazano je na sajtu.


Pomoć u hrani za Severnu Koreju\nVisoki američki izaslanik Robert King kaže da je postignut napredak u pregovorima sa severnokorejskim funkcionerima\nVisoki američki izaslanik Robert King kaže da je postignut napredak u pregovorima sa severnokorejskim funkcionerima o detaljima plana za dostavu 240 hiljada tona američke pomoći u hrani toj komunističkoj zemlji.\nRobert King, koji je specijalni američki izaslanik za ljudska prava u Severnoj Koreji, izjavio je to novinarima nakon današnjih razgovora u Pekingu.\nPomenuti razgovori bi mogli da otvore put za prvu američku pomoć u hrani Severnoj Koreji u protekle tri godine. Prošle nedelje Vašington je najavio sporazum prema kome bi Severna Koreja pristala da zamrzne svoje nuklearne i raketne probe i dopusti povratak nuklearnih inspektora Ujedinjenih nacija u zamenu za pomoć u hrani.\nVašington je suspendovao tu vrstu pomoći 2009. pošto je Pjongjang proterao američke posmatrače koji su pratili distribuciju hrane zbog zabirnutosti da su zalihe pomoći zapravo bile deljene vojsci ili političkoj eliti.


Barometar PLUS - Vrele gume\nTajger Vuds hospitalizovan nakon saobraćajnog udesa (VIDEO)\nŠta nas očekuje od novih električnih automobila u 2021.?\nNovi Mercedes-Benz C klase predstavljen i u limuzinskoj verziji i karavanskoj verziji\nNarod Čiroki traži od Jeepa da izbaci ime njihovog plemena iz upotrebe\napr. 27, 2017 u 2:56 pm\n27 aprila, 2017 nema komentaraNema tagova\nBeograd – dve trećine tržišta novih automobila u Srbiji\nAnaliza broja registrovanih novih vozila u Srbiji za prvi kvartal ove godine pokazuje znake stagnacije ili čak laganog pada u odnosu na prošlu godinu. U saradnji sa Smart + Research agencijom dolazimo da jasnog pregleda “Ko je ko na automobilskom tržištu Srbije u 2017.”\nAnaliza tržišta novih automobila u Srbiji za prvi kvartal 2017. godine\nNakon prošlogodišnjeg naglog uzleta prodaje novih automobila u Srbiji, oni bolje informisani su tiho tvrdili da će 2017. godina biti teška i sa svim izgledima da u najboljem slučaju održi nivo iz prethodne sezone.\nBar po prvim kvartalnim rezultatima broja registrovanih novih vozila od početka godine, a zaključno sa 31. martom, svi su izgledi da se ova predviđanja potvrde. Tokom navedenog perioda u Srbiji je prema zvaničnim podacima MUP-a registrovano ukupno 5.741 novo vozilo uključujući i laki komercijalni program (dostavna vozila, kombiji). U istom periodu prošle godine, prema podacima Asocijacije uvoznika prodato je 6.049 vozila. Budući da već na samom startu imamo dva različita izvora podataka (MUP za 2017. i Asocijacija uvoznika za 2016.), njihovo poređenje možemo smatrati samo okvirnim pokazateljem.\nOno što nije u kategoriji “okvirno” jesu egzaktni podaci za 2017. Ukoliko odvojimo putnička vozila od lakog komercijalnog programa, dolazimo do brojke od ukupno registrovanih 4.630 putnička i 1.111 komercijalnih vozila u prva tri meseca ove godine.\nTOP 3 – Škoda, Fiat, Volkswagen\nStandardna forma Škode se potvrđuje i na početku ove godine. Sa 12,66% osvojenog tržišta (727 vozila) ova češka marka dominira, ali više ne toliko ubedljivo. U stopu je prate Fiat 12,02% tržišta ili 690 registrovanih vozila i Volkswagen sa 11,11% učešća na tržištu (638 vozila). U TOP 10 su još Renault, Opel, Dacia..\nSličan je rezultat i u plasmanu isključivo putničkih vozila. Međutim, u ovoj kategoriji je došlo do pomeranja na drugom i trećem mestu. Volkswagen je sa 482 registrovana putnička vozila drugi, dok je Fiat prodao 377 novih vozila zauzimajući treće mesto po supehu u prvom kvartalu 2017.\nKada je komercijalni program u pitanju, lider u ovoj godini na tržištu Srbije je Fiat sa učešćem od 28,17%. Prate ga VW (14,04%) i Dacia sa 10,17% od ukupnog tržišta komercijalnih vozila.\nBeograd kao dve trećine Srbije\nKoliko je zanimljiv broj novoregistrovanih novih vozila u prva tri meseca ove godine, toliko je interesantna statistika broja njihove zastupljenosti po regionima Srbije.\nKako se moglo pretpostaviti, Beograd kao politički i ekonomski centar Srbije dominira. Na teritoriji grada Beograda u prvom kvartalu ove godine registrovano je 62,67% od svih novoregistrovanih vozila u Srbiji.\nVojvodina sa 20% od svih novo registrovanih vozila sa velikom distancom prati Beograd, dok Šumadija sa 10,36% i Južna i istočna Srbija sa 6,32% dramatično zaostaju.\nOvaj pokazatelj registracije novih vozila ujedno može poslužiti i kao najbolji reper ekonomskog razvoja pojedinih regiona.\nPreduzeća nose dve trećine prodaje\nKonačno imamo i pregled u kojoj meri fizička lica odnosno građani učestvuju u tržišnom kolaču u odnosu na firme, odnosno pravna lica. Prema broju registrovanih vozila u prvom kvartalu 2017. fizička lica su ukupno postala vlasnici 1895 novih (putničkih i komercijalnih) vozila. U kategoriji kupaca, pravna lica su registrovala 3.775 vozila, što znači da su na tržištu Srbije 65% novih kupaca automobila preduzeća dok 25% novih automobila poseduju građani.\nPo brendovima, fizička lica su najviše poverenja poklonila Fiatu i Volkswagenu (oko 10%)\nDizel ili benzin\nPrema statistici MUP-a koju je obradila agencija Smart Plus Research, u Srbiji je još uvek bar kada su u pitanju putnička i laka komercijalna vozila popularniji benzin. U prva tri meseca ove godine registrovano je 2.390 vozila na benzinski pogon odnosno 51,6% i 2.106 vozila na dizel pogon, odnosno 45,49%. Prirodni gas kao pogonsku energiju koristi svega 134 novih vozila, odnosno svega 2,89% ukupne prodaje.\nManja zapremina veća snaga\nZahvaljujući aktuelnoj zakonskoj regulativi koja “kažnjava” višak kubnih centimetara motora, a toleriše snagu, tržište se tome neminovno prilagođava. Najveći broj registrovanih novih vozila je u kategoriji od 1,6 litara radne zapremne (21,94%) dok je najpopularnija snaga agregata bila ona od 81-90 KW.\nSve u svemu, iako krajnje brojke prodaje nisu previše pohvalne, unutrašnja „igra“ na tržištu je vrlo interesantna. Očigledno privreda ipak ima više novca od običnog građanina i negde u ovom segmentu većih plata i boljeg standarda treba tražiti budućnost tržišta automobila u Srbiji.\n24 februara, 2021 nema komentara\nNa prošlu, 2020. godinu, značajno su uticali električni modeli nekih etabliranih proizvođača, uključujući Volkswagen ID.3, Hondu E i Opel Corsu-e,...\nDa li će „inteligentni“ putevi pomoći autonomnim vozilima da brže stupe na scenu?\n23 februara, 2021 nema komentara\nTrka u razvoju autonomnih vozila je sporija nego što se prognoziralo, ali bi mogla da ubrza tempo. Razočarane ograničenim...\nGubitnici i dobitnici na automobilskom tržištu u 2020.\n20 februara, 2021 nema komentara\nKovid-19 je dominirao naslovnim stranama prošle godine, tako da haos koji je nastao na automobilskom tržištu nimalo ne iznenađuje. ...\nŠta sve treba da znamo o Volkswagenovom 4Motion sistemu\n17 februara, 2021 1 komentar\nInicijalno razvijen radi unapređivanja terenskih sposobnosti porodično orijentisanih modela, 4Motion je evoluirao u multifunkcionalan sistem koji sada kao opciju možemo...\nMirno more, Đole. Diži sidro. Hvala za #NoviSad


Lavrov: Niko Rusiji nije okrenuo leđa - 01.09.2016, Sputnik Srbija\nRusija je spremna za povratak na normalne odnose sa Evropskom unijom i SAD samo na ravnopravnoj osnovi, izjavio je ruski ministar spoljnih poslova Sergej... 01.09.2016, Sputnik Srbija\n10:26 01.09.2016 (Osveženo: 11:39 01.09.2016)\n31 Avgust 2016, 08:56\n„Nismo zainteresovani da bilo kome okrećemo leđa. Spremni smo za nastavak normalnih, punih odnosa sa Evropskom unijom, sa Sjedinjenim Američkim Državama, ali isključivo na osnovu ravnopravnosti, bez ikakvih pokušaja da se ti odnosi pretvore u jednosmernu igru“, rekao je Lavrov obraćajući se profesorima i studentima moskovskog Instituta za navodnjavanje.\nRuski ministar je naglasio da vođenje poslova kao i obično ni sa Evropskom unijom ni sa SAD više nije moguće.\n„Naši zapadni partneri imaće mnogo posla da bi obnovili poverenje Ruske Federacije i vratili predvidljivost evropskih poslova“, istakao je on.\nRusija neće davati prednost saradnji ni sa EU ni sa zemljama Azije, izjavio je Lavrov.\n„Nećemo se okretati ni na jednu stranu. Mi smo evroazijska sila. Tako je uredila istorija, tako je uredila priroda, tako su se, pre svega, razmestili naši sjajni preci, i zato smo dužni svojoj istoriji da radimo u svim pravcima zarad obezbeđivanja optimalnih uslova za razvoj zemlje, za poboljšanje života ljudi, a to uključuje bezbednost naših granica, obezbeđivanje optimalnih uslova za naše državljane kada putuju u inostranstvo“, rekao je Lavrov obraćajući se studentima i profesorima Instituta.\nOn je istakao da se u svetu pojavljuju novi uticajni ekonomski i politički centri. „To se, pre svega, vidi u azijsko-pacifičkom regionu, koji je postao i još dugo će biti pokretač svetskog ekonomskog razvoja. A sve ovo se dešava zbog činjenice da je naš najveći trgovinski partner Evropska unija, i ona će to i ostati uprkos krizi, uprkos sankcijama“, dodao je Lavrov.\nŠreder: Prekid dijaloga sa Rusijom može imati fatalne posledice\n31 Avgust 2016, 18:06\nIskustvo poslednjih nekoliko godina pokazuje da, ostavljajući po strani veštačke probleme, Rusija i SAD mogu da postignu veoma dobre rezultate, rekao je ruski ministar.\n„Tamo gde smo videli da se podudaraju interesi Rusije i Zapada, tamo gde smo videli da Rusija i SAD mogu na ravnopravnoj osnovi da pomognu u rešavanju globalnih problema, tamo smo radili zajedno i postizali rezultate. To je i sporazum o iranskom nuklearnom programu i sporazum o uništenju sirijskog hemijskog oružja. To je i čitav niz faktora, uključujući uspostavljanje mehanizma za političko rešenje sirijske krize koji Rusija i SAD predvode kao kopredsedavajući“, istakao je Lavrov.\nOn je dodao da, ako se odbace veštački problemi i koncentriše na realne pretnje koje su zajedničke za sve zemlje, kao što su širenje nuklearnog oružja, međunarodni terorizam, trgovina narkoticima i organizovani kriminal, onda se „kao što pokazuje iskustvo poslednje dve-tri godine, mogu postići veoma dobri rezultate“.\nRuski ministar je izrazio nadu da generacija „lovaca na pokemone“ neće izgubiti sposobnost za komunikaciju sa ljudima.\n„U poslednjih nekoliko godina mogli smo da se uverimo da nikakve informacione i komunikacione tehnologije, čak i najnaprednije, ne mogu da zamene razgovor ’oči u oči‘. Nadamo se da generacija koja, ne bih da kažem ’lovi pokemone‘, ali je veoma zainteresovana za društvene mreže, neće izgubiti sposobnost za normalnu ljudsku komunikaciju“, istakao je Lavrov.\nOsamdeset odsto svetske populacije živi u zemljama koje dele stav Rusije, tako da je smešno govoriti o izolacije zemlje, izjavio je Lavrov.\n„Niko nam nije okrenuo leđa. Osamdeset odsto svetske populacije živi u zemljama koje dele naše stavove i žele pravdu u svetskim pitanjima. Govoriti o nekoj izolaciji je jednostavno smešno“, rekao je ministar.\nSAD ne interesuje predlog Rusije o sajber-bezbednosti\nSAD nisu zainteresovane za predlog Rusije o održavanju konsultacija za saradnju u oblasti sajber-bezbednosti, izjavio je ruski ministar spoljnih poslova.\n„U novembru prošle godine predložili smo da se održe ozbiljne ekspertske konsultacije, ali odgovora nije bilo“, rekao je Lavrov.\nOn je, takođe, istakao da je više puta govorio o predlogu za sastanke o toj temi državnom sekretaru SAD Džonu Keriju.\nSAD nameravaju da nametnu EU svoj prirodni tečni gas umesto ruskog\nMinistar spoljnih poslova Rusije izjavio je da SAD, koristeći zahlađenje odnosa između Rusije i EU, pokušavaju da nametnu Evropskoj uniji svoj tečni prirodni gas.\n„SAD pokušavaju da iskoriste sadašnje zahlađenje odnosa između nas i Evropske unije da bi nametnule Evropljanima svoj tečni prirodni gas, za koji je potrebna veoma skupa infrastruktura, nakon čije izgradnje će od toga teško moći da se oslobodi“, naglasio je Lavrov.\nNe postoji pravni problem za priznavanje ujedinjenja Krima i Rusije\nNe postoji pravni problem da Zapad prizna pripajanje Krima Rusiji. Zapad to koristi u svoje političke svrhe, izjavio ruski ministar spoljnih poslova Sergej Lavrov.\n„Ne postoji pravni problem da naši zapadni partneri priznaju da je Krim postao deo Rusije. Ne postoji politička volja, postoji politička želja da se ova situacija iskoristi u pravcu kojim se Zapad na čelu sa SAD kreće već duže vreme, mnogo pre Ukrajine — pravcu obuzdavanja Rusije“.\n„Sa stanovišta naših zapadnih kolega, Rusija je počela da dobija preteranu samostalnost. Oni još nisu shvatili da ovo nije neka okolnost već deo našeg postojanja“, zaključio je Lavrov.\nRusija ne vidi alternativu za Minski sporazum, njegovo nepoštovanje ne ide na čast Kijevu, Parizu i Berlinu.\n„Ne vidim alternativu Minskom sporazumu, mada sada pokušavaju da nas ubede da onaj ko je potpisivao sporazum želi da ga realizuje, ali ne uspeva iz objektivnih razloga“, rekao je Sergej Lavrov.\n„Ovi izgovori ne idu na čast ukrajinskim vlastima, koje su se složile sa Minskim sporazumom i ne idu na čast onima koji su bili prisutni u Minsku i nagledali ove sporazume. Mislim na francuskog predsednika i nemačku kancelarku“.\nPariz i Berlin se čudno ponašaju, povezujući realizaciju Minskog sporazuma sa ukidanjem sankcija Rusiji, rekao je Lavrov.\n„Naravno, oni se ponašaju pomalo čudno, kada tvrde da će implementacija Minskog sporazuma omogućiti da ukinu sankcije Rusiji“, rekao je Lavrov i dodao da se Rusija u sporazumu uopšte ne pominje.\nSAD se protive nadzoru nad sprovođenjem Konvencije o zabrani biološkog oružja\nRusija radi na stvaranju mehanizma za praćenje implementacije Konvencije o zabrani biološkog i toksičnog oružja (KBTO), međutim SAD se tome protive, izjavio je Lavrov.\n„Rusija radi na tome da se u oblasti sprovođenja KBTO uspostavi mehanizam verifikacije sprovođenja ove konvencije. Svi su spremni, ali su Amerikanci kategorički protiv“, istakao je ruski ministar.\nOn je dodao da se sa Sjedinjenim Američkim Državama vodi otvoreni razgovor na temu Konvencije o zabrani biološkog oružja.\n„Zna se da SAD imaju čitav niz programa, uključujući i sa našim susedima, za istraživanje u oblasti biologije, i njihovo odbijanje da se stvori mehanizam za kontrolu ispunjavanja zahteva KBTO govori o tome da ta istraživanja nisu sasvim miroljubiva“, naglasio je Lavrov.


Uz državnu subvenciju do sada kupljena 651 seoska kuća › Made-in-Germany.rs\nU okviru programa dodele bespovratnih državnih sredstava za kupovinu seoske kuće sa okućnicom, do sada je kupljena 651 kuća, a 132 porodice su odlučile da se iz gradskih i prigradskih sredina presele na selo, navodi Ministar za brigu o selu Milan Krkobabić.\nOn je precizirao da je najveće interesovanje za dodelu seoskih kuća bilo u opštinama Bačka Palanka, Apatin, Kikinda, Kula, Sombor, a na jugu Srbije u Pirotu, Aleksincu, Dimitrovgradu i Svilajnacu. Kako je istakao, cilj programa je da se u narednih pet godina 6.000 porodica preseli u seoske kuće koje su sada prazne.\nNa konkurs koji je trajao do 1. novembra, pristiglo je 945 prijava, a mogli su ih podneti bračni i vanbračni parovi, mladi poljoprivrednici i samohrani roditelji do 45 godina, koji imaju želju da započnu život na selu tako što bi se iselili iz roditeljskih domova ili se doselili iz gradova, prenosi ekapija.\nZa ovaj program je iz budžeta izdvojeno 500 miliona dinara, ali je, zbog veoma velikog interesovanja, taj iznos povećan na 686,5 miliona. U skladu sa Uredbom, novac će se dodeljivati do utroška sredstava, a po redosledu pristiglih prijava. Takođe, vrednost seoske kuće sa okućnicom, koju su kandidati sami pronalazili, nije mogla da bude veća od 1,2 miliona dinara.\nProgram se sprovodi u saradnji sa jedinicama lokalnih samouprava, koje vrše procenu tržišne vrednosti i proveru imovinsko-pravnih odnosa konkretne nepokretnosti, precizira se na sajtu Vlade Srbije.


Pojačano prisustvo migranata mlađe životne dobi u užem dijelu grada - PV Informer Pojačano prisustvo migranata mlađe životne dobi u užem dijelu grada - PV Informer\nPojačano prisustvo migranata mlađe životne dobi u užem dijelu grada\n2 meseca pre 900 pregleda Izvor: PV Informer\nProteklih dana opet je primjetno pojačano prisutno migranata u opštini Pljevlja. Ono što je ranije bila praksa je da bi posle pristizanja kombi vozilima iz Podgorice vrlo brzo nastavljali u pravcu granice sa Bosnom i Hercegovine. Međutim proteklih dana je primjetno da se migranti mlađe životne dobi, obićno u grupama, mnogo duže zadržavaju u užoj gradskoj zoni, kao što je slučaj sa ovom grupom mladića sa fotografije, koji su iz Bangladeša.\nOčigledno je da se radi o ekonomskim migrantima i u odnosu na ranije godine sve se više radi o migrantima iz područja koja nisu zahvaćena ratnim sukobima. U Centru za prihvat stranaca na Božaju ima mjesta za 60 osoba ali se posle registracije migranti u tom centru dugo ne zadržavaju, već pokušavaju da se što prije domognu država Evropske unije.\nU pljevaljskoj humanitarnoj organizaciji „Bona Fide“ trenutno se nalazi oko 50 migranata. Najviše je porodica sa djecom iz Avganistana. Ova pljevaljska nevladina organizacija se prevashodno bavi sprovođenjem Aktivnosti na zaštiti žena i djece od nasilja, mirovnim aktivnostima, tranzicionoj pravdi i suočavanju s prošlošću kao i podršci izbjeglicama i migrantima. U Razgovoru sa Sabinom Talović, direktoricom „Bona Fide“ smo saznali da su najveći problemi materijalne prirode, jer novca za osnovne potrebe nema i da nije pojedinih pljevaljskih dobrotvora koji svojim donacijama pomažu da se nahrane i odmore migranti na njihovom putu prema granici sa Bosnom i Hercegovinom, teško bi bilo bilo šta učiniti.\nIako ima Centar za registraciju na Božaju, migranti i ilegalno prelaze granicu sa Crnom Gorom zbog razuđene i loše obezbjeđene granice. U Crnoj Gori se humano postupa sa migrantima, ali je upitno koliko se od strane nadležnih organa dovoljno dobro kontroliše njihovo kretanje, kažu iz Mreže nevladinih organizacija Sjevera.\nOno što je sigurno je da se radi o pojačanom prisustvu migranata iz pravca Albanije, iako je u medijima bilo nagovještaja da veliki broj migranata opet sve više koristi staru rutu, koja preko Srbije ide prema Mađarskoj.


EMINA JAHOVIĆ: Ja sam jedna od tri najbolje pevačice u Srbiji : Crveni tepih\nEMINA JAHOVIĆ: Ja sam jedna od tri najbolje pevačice u Srbiji\nSrpska pevačica Emina Jahović nedavno je u jednoj od najgledanijih turskih zabavnih emisija “Bejaz šou” izjavila da spada u Top 3 najbolje pevačice u Srbiji! Naime, Emina skoro svake nedelje gostuje u najgledanijim emisijama u Turskoj, a ovaj put je izjavila nešto što će verovatno nasmejati javnost.\nIako je pevačicin talenat neosporan, a izgledom pleni i zrači, verovatno je malo precenila sebe ovom izjavom, budući da u Srbiji postoji mnogo kvalitetnih pevačica koje se takmiče za titulu Top 3. Jahovićeva je u Turskoj sve popularnija, a javnost je pre svega zna kao suprugu veoma poznatog pevača Mustafe Sandala koji joj je pomogao da izgradi karijeru i van granica naše zemlje.\nSvakako, tu je i Eminin neosporan talenat za muziku i pisanje pesama, te su njene dve pesme na turskom jeziku već osvojile publiku. Ipak, sigurno je da lepa pevačica mora još dosta da radi na sebi kako bi ušla u Top 3 najbolja izvođača u našoj zemlji.\nŠta vi mislite, da li Jahovićeva zaslužuje titulu najbolje?\n(A. Č. / “Svet”)


Baština Vojvodine – razvojni lokaliteti: Sirmium – Korzo\nBaština Vojvodine – razvojni lokaliteti: Sirmium\nObjavljeno 2015-02-12 2015-02-12 autor Korzo redakcija\nCarska palata (Sirmium, Sremska Mitrovica) odnosno njena zaštita i natkrivanje jeste jedinstveni pristup celovitoj zaštiti jednog antičkog lokaliteta u Srbiji. Naredni tekst je bio deo projekta Baština Vojvodine – razvojni lokaliteti.\nPrioritet arheologije bio je da se postojeći već istražen lokalitet ne ošteti i zato je odabrana ovakva koncepcija – cela konstrukcija za natkrivanje oslonjena je na obodne zidove tako da mogao da se proširi na tim kosinama, jer je lokalitet niži za oko četiri metra u odnosu na ulicu.\nMaketa prostora gde se nalazila Carska palata\nU fazi realizacije natkrivanja obavljena su nova arheološka istraživanja kada su otkriveni delovi mozaičkih podova i nakon pregleda stručne komisije Republičkog zavoda doneta je odluka da se oni podignu i kasnije prezentuju u sastavu lokaliteta. U radovima je učestvovala Konzervatorska radionica Republičkog zavoda za zaštitu spomenika kulture. Sve je bio timski rad, jer su konzervatorski radovi morali biti usaglašeni sa zahtevima arheologa, za restauraciju mozaika i zidova bili su zaduženi slikari kao i konzervatori koji se bave mozaikom.\nProjekat natkrivanja Carske palate jedan je od tri takva ili slična u Srbiji, ali se samo ovde radi o antičkom lokalitetu.\nKoncept prezentacije utemeljen je na postojećoj valorizaciji koja je definisana 80-tih godina 20. veka i koja je bila prezentovana u fazi dok je od 1957. do 2006. deo Carske palate Sirmiuma bio na otvorenom, in situ. Naime, tokom arheoloških istraživanja 60-tih godina istog veka, otkriveni su višeslojni mozaici na podovima, jedan iznad drugog. Najočuvaniji je bio na vrhu, iz poslednje faze izgradnje objekta. Ovaj lokalitet samo je deo kompleksa Carske palate koja je postojala u Sirmiumu i smatra se da je rezedinecijalni – sadrži lične prostorije za cara, sa delom dvorišta koje se nalazilo u južnom delu Palate.\nOsim na ovom lokalitetu, delovi kompleksa su otkriveni na drugim mestima u Sremskoj Mitrovici, od kojih su neki i sada otvoreni. Njihova prezentacija nije moguća obzirom na gradsku infrastrukturu i činjenicu da je grad iznad celokupnih arheoloških ostataka Palate. U sklopu istraživanja pronađeni su i ostaci hipodroma, ali ni njegova prezentacija iz istih razloga nije moguća. On se nalazio u sastavu kompleksa Palate, na severnoj strani i predstavljao je deo fortifikacije. Carska palate (Sirmium, Sremska Mitrovica) predstavljala je utvrđenje unutar utvrđenog grada i bila je u funkciji oko stotinu godina. Korišćena je od kraja 3.do kraja 4.veka i najverovatnije je imala tri faze tokom postojanju o čemu svedoče višeslojni mozaici.\nSUBURBIUM, Projekat Baština Vojvodine – razvojni lokaliteti (2012)\nBaština Vojvodine – razvojni lokaliteti: Vršac


Hoću da znaš – U Sremskoj Mitrovici predstavljeni Opšti i posebni protokoli\nU okviru projekta Integrisani odgovor na nasilje nad ženama u Srbiji, u Sremskoj Mitrovici održan je sastanak radi razvijanja lokalnog sporazuma o postupanju i saranji institucija u situacijama nasilja prema ženama u porodici i partnerskim odnosima.\nPored predstavnica Pokrajinskog sekretarijata za privredu, zapošljavanje i ravnopravnost polova i Autonomnog ženskog centra, sastanku su prisustvovali/e predstavnici/e Osnovnog javnog tužilaštva u Zrenjaninu, Prekršajnog suda, Osnovnog suda u Zrenjaninu, Policijske uprave Zrenjanin, psiholog Opšte bolnice u Zrenjaninu, psihološkinja Doma zdravlja u Zrenjaninu, predstavnice osnovnih i srednjih škola, predstavnica predškolske ustanove, kao i samo jedna predstavnica CSR-a (iz Sigurne kuće).\nU daljem toku sastanka predstavljeni su Opšti protokol o postupanju i saradnji u situacijama nasilja prema ženama u porodici i partnerskim odnosima, kao i tri posebna protokola koji regulišu postupanje Policije, zdravstvenih radnika, CSR-a i vaspitnoobrazovnih ustanova.\nUčesnice/i su istakli da je na inicijativu Zaštitnika gradjana potpisan sporazum o saradnji u lokalnoj zajednici 2007 godine, ali se taj sporazum ne primenjuje, odnosno nije zaživeo u lokalnoj zajednici. Predstavnici škola su takodje istakli da je na nivou škola potpisan Protokol o medjusobnoj saradnji, kao i Memorandum o saradnji.\nTokom diskusije sudija Osnovnog suda u Zrenjaninu je istakla izuzetnu dobru saradnju sa Tužilaštvom, koje je najaktivnije u podnošenju zahteva parničnom sudu za izricenje mera zaštite od nasilja u porodici. Prijave sa potrebnom dokumentacijom i dokazima za taj postupak su kompletirane od strane Tužilaštva, tako da sud može veoma brzo i efikasno da izriče mere zaštite od nasilja počiniocima. Takodje je istakla da Centar za socijalni rad veoma retko pokreće te postupke po službenoj dužnosti, odnosno da ne koristi svoja zakonska ovlašćenja. I pored dobre saradnje sa CSR- om, Organ starateljstva veoma retko pokreće postuoke pred sudom (parnične i krivične) protiv počinioca nasilja u porodici.\nZamenik javnog tužioca je istakao da u okviru zakonske regulative postoji dovoljno prostora za sankcionisanje počinioca nasilja u porodici, medjutim i dalje je najveći problem u inertnosti institucija, nepreduzmanju mera i pokretetanja postupaka iz nadležnosti institucija, izbegavanje vodjenja postupaka po službenoj dužnosti.\nPredstavnice škola su istakle da postupaju u skladu sa Protokolom o zaštiti dece od zlostavljanja i zanemarivanja i da su motivisani da unapredjuju saradnju sa svim institucijama koje se bave nasiljem u porodici na lokalnom nivou.\nPrisutni predstavnici institucija su pokazali visoku senzibilsanost i razumevanje fenomena nasilja u porodici, prema ženama i deci. Naročito visok stepen motivisanosti za razvoj medjuinstitucionalne saradnje, kao i razumevanjeovog fenomena, pokazali su predstavnici/e pravosudja- Osnovnog, Prekršajnog suda i Tužilaštva.\nUčesnici su takodje zamoljeni da svako ispred svoje institucije za sledeći sastanak pripremi pisani tekst u kome će navesti kako i na koji način će se institucije medjusobno obaveštavati i saradjivati (konkretni koraci saradnje) na rešavanju prijavljenih slučajeva nasilja.


Podnošenje zahteva za Meru 7- seoski turizam - Forum PSSS - PSSS\nPodnošenje zahteva za Meru 7- seoski turizam\n30 jun 2020 10:57\t#42003 od Miljković Mira\nPodnošenje zahteva za Meru 7- seoski turizam was created by Miljković Mira\nRok za podnošenje zahteva za IPAR Mere 7 je od 1. jula do 1 oktobra 2020. godine, što daje dovoljno vremena za prikupljanje potrebne dokumentacije i blagovremeno podnošenje zahteva. Za ovaj poziv opredeljen je veći iznos od planiranog, tako da će korisnicima ove mere biti na raspolaganju 20 milina eura javne podrške.\nUgostitelji koji žele da unaprede svoju turističku ponudu ili tek započnu bavljenjem ovom delatnošću u ruralnim područjima Srbije, na ovaj način će moći da dobiju podršku u okviru IPARD Mere 7. Prihvatljivi korisnici su fizička lica, preduzetnici i mikro i mala privredna društva.\nZa jedan projekat koji može biti sačinjen od više različitih investicija, korisnici IPARD Mere 7 će iz IPARD fonda moći da povrate 65% iznosa investicije. Investicije koje su prihvatljive su raznolike i odnose se na sve od izgradnje i rekonstrukcije objekta za smeštaj do pejzažnog uređenja dvorišta, izgradnje terena za rekreaciju, prostora za degustaciju i prodaju hrane i pića, nabavku bicikala, izradu veb- sajta za prikaz turističke ponude, nabavku opreme za proizvodnju energije iz obnovljivih izvora i dr.\nKorisnik u momentu podnošenja zahteva mora da bude upisan u Registar poljoprivrednih gazdinstava i to kao nosilac gazdinstva.


Vašington -- U SAD je u subotu održan drugi krug izbora za predsednika Srbije. U Ambasadi SCG u Vašingtonu, Generalnom konzulatu u Čikagu i pri Misiji SCG u UN u Njujorku juče je održan drugi krug izbora za Predsednika Srbije.\nBeograd -- Boris Tadić je pobedio u Moskvi. Kandidat Demokratske stranke na predsedničkim izborima Boris Tadić ubedljivo je pobedio u Moskvi, dobivši 152 glasa. Kandidat Srpske radikalne stranke Tomislav Nikolić dobio je 55 glasova, dok su tri listića bila nevažeća.\nDavinić: Male šanse\nBeograd -- Ministar odbrane Prvoslav Davinić je ocenio da su "male šanse" da SCG na samitu NATO-a uđe u Partnerstvo za mir. Davinić je dodao da je za taj iskorak potrebno rešiti pitanje izručenja Haškom tribunalu Ratka Mladića.\nPočelo glasanje u SAD\nVašington -- U Ambasadi SCG u Vašingtonu, Generalnom konzulatu SCG u Čikagu i pri stalnoj Misiji SCG u UN u Njujorku, počelo je glasanje u drugom krugu izbora za Predsednika Srbije. U skladu sa pravilima za sprovodjenje drugog kruga glasanja, biračka mesta su otvorena u 7:00 časova po lokalnom, ...\nVojna saradnja SCG i Rusije\nMinistar odbrane SCG Prvoslav Davinić i direktor Federalne službe Ministarstva odbrane Rusije za vojno-tehničku saradnju Mihail Dmitrijev postigli su u Moskvi načelan dogovor o obnovi saradnje, u prvom redu u vidu hitnog remonta sredstava ruskog porekla u naoružanju oružanih snaga državne zajednice.\nObnova saradnje sa Rusijom\nMoskva -- Vojna delegacija SCG dogovorila se o obnavljanju vojno-tehničke saradnje sa Rusijom i mogućim zajedničkim izlaskom na trziste zemalja treceg sveta. U razgovoru sa direktorom federalne službe za vojno-tehničku saradnju, Mihailom Dmitrijevim, delegacija SCG stavila je naglasak na logističke ...\nSusret pravnih zastupnika BiH i SCG\nBeograd -- Pred Međunarodnim sudom pravde u Hagu završen je razgovor pravnih zastupnika SCG i BiH sa predsednikom tog suda. Razgovor je obavljen kako bi se strane u postupku, koji se vodi po tužbi Bosne protiv bivše Savezne Republike Jugoslavije za agresiju i genocid, izjasnile o nastavku procesa.\nBeograd -- U Beogradu je potpisan Memorandum o razumevanju kojim se reguliše tehnička i finansijska pomoć Vlade Švajcarske SCG. Vrednost pomoći je oko od dva i po miliona evra. Memorandum su u četvrtak potpisali ministar za međunarodne ekonomske odnose SCG Predrag Ivanović, zamenik ministra za ...\nTirana -- Vojska Srbije i Crne Gore učestvovaće kao posmatrač u vojnoj vežbi Albanije, Italije i SAD u Jadranskom moru. To je u dogovoreno u utorak između ministra odbrane Srbije i Crne Gore i Albanije Prvoslava Davinića i Pandeli Majka u Tirani.\nBeograd -- Ministar odbrane SCG, Prvoslav Davinić, izjavio je da je spreman za dogovor i izmene u predlogu Strategije odbrane. "Iskreno rečeno, ne vidim razlog zašto ona ne bi mogla da bude usvojena u roku od nekoliko dana. Već sam istakao, primedbe koje bude crnogorski parlament izneo, verujem da ...\nZakazivanje rasprave BiH vs SCG\nHag -- Pravni zastupnici SCG i BiH razgovaraće u petak, 25. juna, u Hagu sa predsednikom Međunarodnog suda pravde Ši Jiujongom. Razgovaraće se o zakazivanju rasprave u procesu po tužbi za genocid koju je BiH podnela protiv SR Jugoslavije.\nTirana -- Vojska SCG učestvovaće kao posmatrač u vojnoj vežbi koju zajednički organizuju Albanija, Italija i SAD. Učešće Vojske SCG u ovoj zajedničkoj vežbi u Jadranskom moru dogovorili su u Tirani ministri odbrane SCG i Albanije Prvoslav Davinić i Pandeli Majko.\n"Pomirujuća" tužba BiH protiv SCG\nSarajevo -- Tužba BiH protiv SCG za genocid doprineće uspostavljanju poverenja među dva naroda i dve države, kaže Tihić. Predsedavajući Predsedništva BiH Sulejman Tihić izjavio je da će tužba BiH protiv SCG za agresiju i genocid od 1993.\nSCG kasni sa obavezama prema SE\nStrazbur -- Peter Šider se nada da će ishod predsedničkih izbora "otvoriti put ka demokratskoj, tolerantnoj i otvorenoj Srbiji". Predsednik Parlamentarne skupštine Saveta Evrope rekao je u ponedeljak da će na izborima u Srbiji "odlučivati volja naroda".


Da li se EU raspada 2014? : Nadlanu.com\nDa li se EU raspada 2014?\nObjavljeno 20. nov 2011. / 21:24:59\nNiall Ferguson je u eseju u subotnjem Wall Street Journalu objavio svoju viziju evropske budućnosti. Evropa je prikazana dramatično drugačije od vizije koju danas spašavaju vro-lideri u Briselu. Ali to ne znači nužno da će drugačija Evropa biti i lošija za život.\nNova fiskalna i politička struktura koja sledi, bila bi nešto kao - Sjedinjene Evropske Države, bez Ujedinjenog Kraljevstva, Švedske i Danske, sa čvrstim jezgrom okupljenom oko nove Nemačke. U novoj političkoj tvorevini bile bi i bivše jugoslovenske države - Bosna, Hrvatska, Srbija, Kosovo i Makedonija Nakon raspada Belgije na Flandriju i Valoniju SED bi imala 29 članica, dve više od bivše Europske Unije...\nNovo sedište Evrope nije Brisel nego Beč, predviđa Ferguson. On, takođe, "vidi" raspad Merkelove Nemačke 2013. i vlast socijalnih demokrata u toj zemlji. A u Velikoj Britaniji je David Cameron doživeo na vlasti i četvrti mandat zahvaljujući srećnoj zvezdi pod kojom je rođen. I onda Cameron raspisuje referendum o ulasku u EU.\nAli, zahvaljujući angažovanju tabloida, britanska javnost izjasnila se protiv EU (59 posto glasova) i vlast odlučila da poveriti isključivo torijevcima koji su dobili apsolutnu većinu u Parlamentu. Engleska je danas omiljeno odredište velikih kineskih investicija, a bogati Kinezi zaljubljeni su u svoje raskošne londonske stanove i u novootkrivene užitke škotskih lovišta, predviđa Ferguson.\nŠveđani, Danci i Norvežani zajedno s Islanđanima osnovali su Severnjačku ligu nakon što su odbili sve nemačke pozive da finansijski potpomognu posrnule države na jugu Evrope.\nSED je započeo pristupne pregovore s Ukrajinom. Nemački birokrati najavljuju novi sporazum u Jalti koji će ponovno podeliti istok Evrope na zone ruskog i zapadnoevropskog interesa...\nA šta vi zamišljate?


Veliki dan srpsku nauku: Srbija zvanično postala član CERN-a - National Geographic Srbija\nAUTOR: Tanjug | OBJAVLJENO: 24. 04. 2019.\nMinistar prosvete Mladen Šarčević čestitao je naučnoj zajednici u Srbiji na ovom velikom danu za nauku. On je podvukao da je članstvo u CERN-u velika stvar i za nastavnike u Srbiji, koji se u toj instituciji obučavaju, kako bi još bolje predavali i ponovo odgajili nekog Teslu ili Pupina.\nOna je istakla da je srpska naučna zajednica tokom niza godina dala značajan doprinos CERN-ovim projektima. Punopravno članstvo, ukazala je, otvara nove mogućnosti za istraživanja u nauci i prostor za mlade naučnike.\n"Hvala što ste danas ovde sa nama, što delimo odgovornost i iste vrednosti", poručila je ona.\nSvečanom ceremonijom podizanja srpske zastave označen je i zvaničan prijem Srbije kao stalnog člana Evropske organizacije za nuklearna istraživanja.\nSredinom decembra prošle godine Srbija je postala 23. punopravna članica CERN-a jednoglasnim usvajanjem rezolucije Saveta te organizacije. Nakon toga, krajem marta ove godine, CERN je primio i formalnu potvrdu Uneska da je Srbija pristupila CERN-ovoj konvenciji.


Vučić: Na Balkanu bi neki još da ratuju, a svi nam ljudi odoše\nTanjug 27. aprila 2018. 19:06\nNeki na Balkanu neki i dalje misle da treba da se bijemo, a svi nam ljudi odoše u neki bolji život, kaže predsednik Aleksandar Vučić, te poručuje da misli da to treba da se zaustavi, a on će, poručuje, i lično ali i država Srbija boriti da pokušamo da nađemo rešenje za sve probleme koji nas opterećuju.\nOn je to rekao nakon zavrsetka sastanka u okviru procesa BRdo Brioni u Skoplju, dodajući da je važno da razgovaramo o budućnsoti bez obzira na gorčinu koja je i danas na tom sastanku ispoljena.\n„Nisam precveliki optimista, ali daću sve od sebe za to da život pobedi, jer svi u regionu sebe samo lažemo da smo jaki i veliki. A mi možemo samo da sanjamo da nas ima 7, 3 miliona, Hrvati da ih je 4,4 miliona…jer svi nam ljudi odose ka nekom boljen izboru“, poručio je. VUcić.\nBrod Jadran kreće sutra na dvonedeljnu plovidbu\nTužilaštva BiH i Srbije za ratne zločine za saradnju\nMKD: Borba za pobedu ili borba za cenzus?\nNakon godinu dana premisljanja, Mesić počasni građanin SA\nRacija u Atini zbog anarhista i narkodilera\nRepublika Srpska pred najvećom ucenom od raspada…


Čajetina: "Dimitrije Tucović" u programu "Eko-škole" | westinfo.rs\nHome / Čajetina / Čajetina: “Dimitrije Tucović” u programu “Eko-škole”\tČajetina: “Dimitrije Tucović” u programu “Eko-škole”\nOsnovna škola “Dimitrije Tucović” iz Čajetine se u septembru ove godine uključila umeđunarodni program Eko-škole, koji predstavlja sistem nagrađivanja predškolskih i školskih ustanova na lokalnom, državnom i međunarodnom nivou.\nProgram se realizuje kroz sedam jasno definisanih koraka, a prvi je formiranje Eko odborakoji čine predstavnici zaposlenog osoblja iz škole, učenici, roditelji, privrednici, članovi građanskih organizacija i udruženja, drugih institucija, lokalne uprave i medija. Nakon ispunjavanja postavljenih kriterijuma o izradi i sprovođenju programa koji u školi uspešno deluje najmanje devet meseci, škola stiče uslov za dobijanje Sertifikata o sticanju statusa međunarodne Eko-škole.\nKonstitutivna sednica Eko odbora u OŠ “Dimitrije Tucović” je održana 09.10. 2013. godine uz prisustvo svih navedenih aktera. Na sednici je direktorka škole, Milka Vasiljević prisutnima predstavila program, izabrana je koordinatorka, mr Zorica Milosavljević, i ona je predstavila planirane korake, kao i šta se od članova Odbora tokom školske godine očekuje.\nPrevious: Brige: Hotelijeri upozoravaju na smanjenje konkurentnosti\nNext: Kutak: “Klub za stare” od sutra u Čajetini\nAndrićgrad: Promovisana knjiga “Nekad, neko, negde” Milana Ružića


Na trećoj rundi mirenja štrajkači Fijat plastika predstavili predloge i crvene linije\nBeta 21. septembra 2021. 15:45\nPredstavnici Štrajkačkog odbora Fijat plastika iz Kragujevca predstavili su na sastanku sa državnom miriteljkom svoje modele za ispunjenje zahteva koji su vezani za isplatu regresa koji im je poslodavac umanjio od početka ove godine.\nPredsednik Štrajkačkog odbora Zoran Miljković je rekao agenciji Beta, posle sastanka koji je trajao oko dva sata, da je miriteljka bila zainteresovana da čuje koje su to „crvene linije“ štrajkača kao i mogućnosti za ustupke prema poslodavcu.\nMiljković je kazao da štrajkači ne odustaju od zahteva za isplatu regresa u iznosu koji je važio do 1. januara 2021. godine i traže nadoknadu od 65 odsto umesto sadašnjih 60 odsto za plaćeno odsustvo.\nPonovio je da se ne može pregovarati, jer je to „uslov svih uslova“, o tome da poslodavac vrati mašine koje je tokom štrajka izmestio iz fabrike u drugu kompaniju i poslao grupu radnika na prinudni odmor.\nU Štrajkačkom odboru očekuju da i vlasnik fabrike, kompanija Fijat krajsler automobili (FCA) bude spreman na ustupke u cilju postizanja dogovora.\nMiljković je rekao da će treća runda u postupku mirenja biti nastavljena odvojenim sastankom miriteljke i predstavnika Fijata u toku naredne sedmice.\nDodao je da će posle tog sastanka biti održan trilateralni, uz učešće miriteljke, predstavnika kompanije i Štrajkačkog odbora.\nMiljković očekuje da će se tada znati da li je mirenje uspelo i da li će biti okončano dogovorom.\nOn je podsetio da je zakonski rok za postupak mirenja 30 dana i da je u slučaju Fijat plastika poslednji dan roka 6. oktobar.


Kako jeftino putovati u Pariz? – ASinfo Portal\nKako jeftino putovati u Pariz?\nSkoro da je nemoguće pomisliti da je put i odmor u Parizu moguće realizovati po nekim pristupačnim cenama, ali to zaista može. Sve što vam je potrebno jesu dobra organizacija, kvalitetni koferi, kao i strpljenje kod određenih stvari. Međutim, kada je putovanje u ovaj grad u pitanju, onda zaista ništa nije teško uraditi da bi se ono i ostvarilo, jer iskustvo svih kaže da je Pariz svima koji u njemu ne žive jedan od najmagičnijih gradova na svetu.\nDa li je to samo fama ili je zaista tako, morate proveriti sami. Ovo su neki od saveta koji vam mogu pomoći u samoj organizaciji puta, boravka u Parizu, ali tako da sve to ne bude po neshvatljivim cenama.\nAgencija ili sopstvena režija putovanja?\nPutovanje agencijom je putovanje rešeno brojnih briga, a to znači samo jedno, ekstra plaćanje. Sve o čemu ne želite da razmišljate i da se trudite da pronađete – onda morate da platite, jer to neko radi za vas. Iz tog razloga sopstvena režija putovanja je u velikoj meri i pristupačnija, ma kako rešili da idete i gde da se smestite. Pored toga, kada samostalno tražite uvek možete da birate gde ćete se smestiti, na koji način, dok agencije ne pružaju takav tretman, već je sve predviđeno standardnim ponudama.\nŠta je bolje: autobus ili avion?\nDve standardne opcije jesu autobus i avion. Avion može biti izuzetno povoljan, ali kada karte kupite na vreme, što znači najmanje sedam nedelja pre puta. No, to je kod mnogih nezamislivo, jer nisu u mogućnosti da tako precizno odrede svoje odmore i putovanje, pa kao opcija ostaje autobus. Kada je u pitanju put Beograd Pariz autobus nije tako loša opcija, pre svega zbog cene karte. Cena autobuske karte u jednom pravcu uglavnom iznosi oko 70 do 80 evra, dok je cena povratne karte pristupačnija zbog popusta, pa i to treba uvek iskoristiti. Put Beograd Pariz autobus čini sasvim dobrim prevozom, iako se dugo putuje, jer možete videti neka usputna mesta koja deluju zanimljivo, novo, pa tako i istraživati u toku samog puta. Uz sve to, činjenica da kartu ne morate da rezervišete i kupujete nedeljama unapred, jer poalsci imaju nekoliko puta tokom svake nedelje, čini putovanje jednostavnijim i lakšim za planiranje koje ne zahteva mnogo vremena.\nUkoliko želite da uštedite kada je smeštaj u pitanju, onda hoteli uglavnom otpadaju iz izbora, jer su oni vid luksuznog smeštanja u bilo kom gradu i državi. Kao opcija ostaju hosteli i privatni smeštaji, poput stan na dan izdavanja. Hosteli su veoma dobri kada više osoba putuje u društvu, jer tako možete da pronađete sobu koja će biti samo vaša, kao i stan na dan, jer kada se troškovi međusobno podele, onda cene budu pristupačne. Sve popularnija jeste još jedna opcija koja čini da se smeštaj dobije skoro sasvim besplatno, a to je korišćenje sajtova na kojima ljudi nude prenoćište i hranu u svom smeštaju, a zauzvrat traže isto od vas. Ovo je odličan način za upoznavanje ljudi koji žive, u ovom slučaju u Parizu, za sklapanje prijateljstava koja su međunarodna, ali često i za dobijanje ličnog vodiča koji pokazuje sva važna lokalna mesta koja biste inače zaobišli ili ne biste ni znali da ih pronađete.\nStan na dan Beograd centar – Najtraženija smeštajna opcija\nFruška gora- planina savršena za letnji odmor\nNepalski alpinista oborio svetski rekord – popeo se 25. put na Mont Everest


Izvor: Advertiser-Serbia.com, 06.Avg.2020, 10:33\nDeonice Eastman Kodak Co. skočile su za 2,441% ove sedmice dostizanjem tržišne vrednosti od gotovo dve milijarde dolara, nakon što je kompanija dobila vladin zajam za pomoć u proizvodnji sastojaka koji se koriste u ključnim generičkim lekovima za borbu protiv korona virusa.\nKodak, nekadašnji fotografski div čiji su poslovi i deonice pali prelaskom na kamere bez filmova, u sredu je dobio na vrednosti čak 655%, što je pokrenulo najmanje šest zaustavljanja trgovanja zbog >> Pročitaj celu vest na sajtu Advertiser-Serbia.com << nestabilnosti. Trgovano je sa više od 110 miliona deonica, što je 23 puta više od uobičajenog volumena.\nVednost kompanije popela se na 1,99 milijardi dolara u Njujorku, sa oko 100 miliona dolara nakon zatvaranja u petak.\nDeonice Kodaka utrostručile su se u utorak zbog vesti o kreditu u iznosu od 765 miliona dolara kako bi kompanija deo svojih pogona preusmerila za proizvodnju sastojaka za lekove.\nAmerička kompanija "Kodak", nekada šampion na tržištu fotografije, ponovo se budi, ali sada kao farmacuetski proizvođač koji će Amerikancima pomagati u borbi protiv korona krize...Deonice "Eastman Kodak Co." ove nedelje su skočile i dostigle tržišnu vrednost od gotovo dve milijarde dolara,...


FOTO / Devizne štediše bi mogle tužiti državu BiH - Klix.ba\n/Devizne štediše bi mogle tužiti državu BiH\n15.11.2012. u 15:16\nDevizne štediše bi mogle tužiti državu BiH\nUdruženje deviznih štediša u BiH pozvalo je danas sve devizne štediše koji nisu uspjeli verificirati deviznu štednju da se jave u Udruženje, a sve radi poduzimanja neophodnih mjera za naplatu potraživanja.\nNa konferenciji za medije članica UO Udruženja Nasiha Mujičić pojasnila je da će nova zajednička tužba protiv Srbije i Slovenije te nekoliko banaka u ovim zemljama, uključujući i Jugoslovensku izvoznu kreditnu banku, biti upućena na Sud u Strasburg te da će biti razmotrena i tužba protiv BiH.\nDodala je da su se, po zadnjim informacijama, Srbija i Slovenija udružile u kreiranju zajedničke žalbe na presudu Suda za ljudska prava po tužbi tri bh. državljanina.\nPodsjećamo, po ovoj presudi Srbija i Slovenija dužne su vratiti novac bh. državljanima Emini Ališić, Azizu Sadžaku i Sakibu Šahdanoviću, koji su imali staru deviznu štednju u poslovnicama Ljubljanske, odnosno Invest banke u našoj zemlji.\nOdluka Suda ujedno je i pilot presuda za ostale slične predmete.\n"I mi ćemo podnijeti žalbu na ovu presudu jer u nju nisu uračunate kamate. Nakon 20 godina visina kamata dostigla je glavnicu", kazala je Mujičić.\nDodala je da se devizne štediše u BiH susreću s brojnim problemima, a izdvojila je neuključenost i neangažiranost domaćih vlasti na rješavanju njihovog dugogodišnjeg problema.\n"Zabrinuti smo jer se niko iz države nije oglasio o pitanju nedavne presude Suda u Strasburu niti su preuzete obaveze iz Zakona o izmirenju obaveza po osnovu stare devizne štednje radi zaštite naših štediša", kazala je Mujičić.\nUdruženje traži prijem kod entitetskih premijera i ministara finansija.\n"Ukoliko se premijer FBiH ne odazove, moglo bi se desiti da devizne štediše usmjere potraživanja od FBiH", istakla je Mujičić.


BEZOBRAZLUK: Umesto rasprave o bezbednosti u BG, predsednik Skupštine ISKLJUČIO MIKROFRON Nikoli Jovanoviću – Gerila\nGerila > Politika > BEZOBRAZLUK: Umesto rasprave o bezbednosti u BG, predsednik Skupštine ISKLJUČIO MIKROFRON Nikoli Jovanoviću\nobjavljeno na Oct. 11, 2018 u 12:23 pm 11/10/2018\nSednica Skupštine Beograda umesto raspravom po tačkama dnevnog reda počela je nešto posle 10 časova isključivanjem mikrofona zameniku šefa odborničke grupe Saveza za Srbiju Nikoli Jovanoviću kome su izrečene i dve opomene.\nPredsednik Skupštine grada Nikola Nikodijević isključio je najpre mikrofon Jovanoviću, a potom mu i izrekao opomene nakon što je zamenik šefa odbornika Saveza za Srbiju zatražio da se u dnevni red uvrsti i tačka posvećena bezbednosti u Beogradu.\nPROČITAJTE JOŠ: PRETUČEN UREDNIK NEZAVISNOG PORTALA, POLOMLJENA MU JAGODIČNA KOST! TAKO IZGLEDA SLOBODA MEDIJA U NAPREDNOJ SRBIJI…\nDok se obraćao sa govornice, Jovanoviću su dobacivali odbornici vladajuće većine zbog čega je predsednik Skupštine grada pozvao na poštovanje reda dok je zameniku gradonačelnika Beograda Goranu Vesiću rekao da sedne na mesto.\nJovanović je najpre zatražio da se sa sednice povuku tačke dnevnog reda o kojima odbornici nisu dobili materijal 24 časa pre početka sednice, a onda je zatražio dopunu dnevnog reda.\n“Uz svo uvažavanje, ali mi ne mislimo da su u Beogradu najugroženiji vrapci, već da su to pre svega naši sugradjani.Ne mislimo ni da su najveći problem bačene žvakaće gume, već se bojim da su to surove likvidacije, eskadroni batinaša i automobili koji lete u vazduh”, kazao je Jovanović.\nBurne reakcije izazvala je njegova rečenica da je u Beogradu bilo 17 ubistava sa elementima mafijaških obračuna, kao i da u tim slučajevima nije bilo sudskog epiloga.\nPROČITAJTE JOŠ: DAČIĆ POKUŠAO DA OPRAVDA BAHATU NARUDŽBINU ZA SKUPŠTINSKI RESTORAN I DOBILI SMO, PO OBIČAJU, DEBILAN ODGOVOR\n“Jedno se čak desilo na dan, odnosno samo dva sata nakon izjave ministra unutrašnjih poslova da je Beograd nikad bezbedniji i da se ne očekuju nova surova ubistva. Tad se desilo ubistvo poznatog beogradskog advokata Dragoslava Miše Ognjanovića”, kazao je Jovanović.\nReagovao je Nikodijević (na slici ispod) navodeći da je Jovanović pokušao da napravi “cirkus” od skupštine iznoseći kvalifikacije koje nisu tačne.\n“Ne možete ovako, ja sam maksimalno korektan prema vama, ali nemojte da zloupotrebljavate moju demokratsku širinu. Ako ste zaista zabirnuti, postoje drugi modaliteti razgovora”, rekao je Nikodijević.\nPotom se za repliku javio i šef odborničke grupe Srpske napredne stranke Aleksandar Mirković koji je ocenio da je Jovanović pokušao da sakupi jeftine političke poene.\n“Oni žele da se predstave kao ljudi koji se brinu o bezbednosti gradjana, da se operu i da svog predstavnika Željka Veselinovića opravdaju za poziv za silovanje”, kazao je Mirković, posle čega ga je Nikodijević prekinuo.\nVećinom glasova odbijen je predlog Jovanovića o dopuni dnevnog reda, a odobrnici su usvojili dnevni red na kome su izmedju ostalog, odluke o budžetu, preuzimanju dela JAT tehnike i imenovanju direktora javnih preduzeća.\nDjilas i Vesić suprotno o potrebi rasprave o bezbednosti u Beogradu\nOdbornik Saveza za Srbiju Dragan Djilas izjavio je danas da bi svi trebalo da se ujedine u stavu o bezbednosti u Beogradu i da o bi o tome trebalo da se raspravlja u Skupštini grada, dok je zamenik gradonačelnika Goran Vesić ocenio da to “nije prava adresa”.\nDjilas je kazao da su u poslednje vreme gradjani svedoci miniranja džipova, tuča u klubovima, te bi bilo najnormalnije da o stanju u gradu referišu ministar unutrašnjih poslova Srbije Nebojša Stefanović i direktor Policije.\n“Ministar unutrašnjih poslova Ivica Dačić je 2010. godine bio ovde i davao takve podatke, ne vidim šta bi danas bio problem da se opet uradi isto”, kazao je Djilas novinarima.\nJovanović je ocenio da odbijanjem da se u dnevni red uvrsti tema bebzednosti, “sramota” za gradski parlament i poručio da je odborničkoj grupi Savez za Srbiju “onemogućeno da govori”.\nPROČITAJTE JOŠ: DA LI STE PRIMETILI OVAJ “FENOMEN”: KAD GOD SNS IMA NEKI PROBLEM, BLATOIDI POČNU SA NAJAVAMA RATA?!\nTagovibahatobezobraznogoran vesićisključen mikrofonnaprednjacinarodna strankanarodnjacinik jovnikola jovanovićnikola nikodijevićopozicijasavez za srbijuskupština beogradasns\nSituacija u RS se ne smiruje: “Dodik naredio falsifikovanje zapisnika, posao vodi gradonačelnik Banjaluke”!